Ka ilaali qiimahaaga Apple Watch ee 4 kiiska 9 hufan $ - BGR - TELES RELAY\nACCUEIL » heshiisyo »Ka ilaali qiimahaaga Apple Watch 4 leh kiis hufan oo 9 $ - BGR\nKu ilaali qiimahaaga Apple Watch 4 qiimaha hufan ee 9 $ - BGR\nHaddii aad qarashgareyneyso boqolaal doolar oo cusub oo Apple Watch-ka 4, waxaa laga yaabaa inaad doonaysid inaad ka fikirto inaad ku qaadato dhowr dollar oo dheeraad ah si aad u hubiso in ay ka ilaaliso xagasha. Apple Watch 4 kiis khafiif ah oo dhoola cadeynaya shaashadda kor ku xusan ee TPU waa tayada sare ee Apple Watch ee kiiska Amazon, oo loo heli karo 40 mm et 44 mm . Noocyada Apple Watch oo ah noocyada 4. Qeyb ka mid ah laba kharash oo kaliya 9 $, iyada oo aan loo eegin xajmiga, iyo qaabka quruxda badan ee kiisku ka baxo dhabarka furan, taas oo aan faragelinin kormeerka heerka garaaca wadnaha.\nHalkani waa macluumaad dheeraad ah oo ka socda bogga wax soo saarka:\n[Designed for the 40mm or 44mm] Cette housse est idéale. apple watch 2018 nouvelle série 4 Apple Watch, boîtier de grande qualité en TPU de 40 mm avec protecteur dXCHARXécran intégré.\n[Dajinta qaddarinta]: Kiiskan 40 mm ama 44 mm waxaa loo qaabeeyey si toos ah loogu talagalay badhamada iyo dekadaha waxtarka leh.\n[Ultra Slim]: Kiiskani daawashada tufaaxa Tilmaamyada hore ee xaddiga 0,3 mm oo miisaankuna guud yahay kama badna 0,5 oz, oo aadan lumin doonin taabashada dareenka.\n[Shock-proof]: Waxaa laga sameeyey TPU tayo sareeya, xoqan oo u adkaysta, kiiskani wuxuu daboolayaa dhammaan wareegyada iyo geesaha iwatch. , oo bixinta difaac guud oo loogu talagalay Apple Watch ka soo xoqid, dhibco iyo shoog\nWaxaa ka mid ah: TPU oo tayo sare leh oo loogu talagalay daaweynta xNUMX mm ama 40 mm 44\nRaac @BGRDeals on Twitter Raacno dalabyada ugu xiisaha badan ee aan ka helnay bogga. 19659009] Si aad u ogaato wax badan oo ku saabsan dalabyada la kafaalo-qaaday iyo fursadaha daabacaadda ee la kafaalo qaaday, fadlan u soo dir email sponsorisé@bgr.com\nWaxyaabaha ku jira BGR Deals waxay ka madaxbannaan yihiin Tifaftirka iyo Xayeysiiska, BGRna waxay heli karaan komishiin ku saabsan iibsiyada laga sameeyay boosteejooyinkeena.\nAt 29,99 $, Echo Dot ee baabuurta marnaba jaban - BGR\nQalabka ammaanka ee Blink XT oo leh sanado 2 ayaa ka jaban Black Friday - BGR


Codsi ka dhan ahaa sii hayaha xilka madaxa cadaaladda oo dhinac la isaga dhigay | Star FM\nHome Wararka Kenya Codsi ka dhan ahaa sii hayaha xilka madaxa cadaaladda oo dhinac la...\nCodsi ka dhan ahaa sii hayaha xilka madaxa cadaaladda oo dhinac la isaga dhigay\nSii hayaha xilka madaxa cadaaladda ee dalka garsoore Philomena Mwilu ayaa ka mid ah xubnaha guddiga adeegga waaxda garsoorka ee JSC ee sameynaya turxaan bixinta.\nTani ayaa timid ka dib markii waxba kama jiraan laga soo qaaday codsi uu gudbiyay mid ka mid ah shakhsiyaadka su’aalaha la weydiinaya.\nQareen sare Philip Murgor ayaa dacwaddan u bandhigay guddiga JSC.\nWaxaa uu ku doodayay in Philomena Mwilu iyo mid ka mid ah 13-ka qof oo doonaya in ay David Maraga beddelaan ay hor u soo wada shaqeyeen sidaas awgeedna ay suurtagal tahay in sida shakhsiyaadka kale aan su’aalaha loo weydiin oo loo eexdo.\nBalse guddiga adeegga garsoorka ee JSC ayaa sheegay in aan la soo bandhigin caddeymo lagu qanci karo oo ku aaddan in Mwilu ay suurtagal tahay in ay u eexato Fredrick Ngatia.\nPrevious article600 oo qof oo loo haysto in ay jebiyeen xeerarka COVID-19 oo lagu xiray Nairobi\nNext articleDHAGEYSO:21 qof oo ku dhaawacmay shil ka dhacay wadada xiriiriso Malindi iyo Momabasa


» Dhageyso:Shaqsi loo saadaalinaayay in Madaxweynaha cusub noqdo oo shaacin rabo in Utanaasulay….Badweyntimes.com\nDhageyso:Shaqsi loo saadaalinaayay in Madaxweynaha cusub noqdo oo shaacin rabo in Utanaasulay….\nFeb 6, 2017 - jawaab\nIn kayar 48 saac ayaa kahartay xiliga loo qorsheeyay in ay dhacdo doorashada madaxweynaha soomaaliya kasoo utaaganyihiin musharixiin aad u farabadan oo kamidyihiin kuwa hore xilal kala duwan usoo qabtay.\nMusharixiintaas ayaa waxa kamid ah ahaa maalqabeen siweyn loogu saadaalinaayay in oo kusoo baxo doorashada madaxweynaha soomaaliya ayaa lasheegaya in haatan u tanaasuli rabo madaxweyne Xasan sheekh.\nMaalqabeenkan oo lagu magacaabo C/llaahi Cali Axmed (Caddow Cali Gees) aya lasheegaya in kahor doorashada kudhawaaqi doono in oo isaga haray doorashadaasi.\nMusharax Caddow Cali Gees ayaa ka mid aheyn isbaheysiyada ay sameynayaan Musharaxiinta kale ee ka soo hor-jeeda Madaxweyne Xasan Sheekh, isagoo aan lagu arkin kulamadooda musharaxiinta ay yeelanayeen, waxaa loo arkayay inuu ahaa Musharax iskiis u taagan.\nKhudbadii uu ka jeediyay Sabtidii Baarlamaanka oo aheyd mid iska koobneyd, ayaa aad uga duwaneyd khudbadaha kale ee Musharaxiinta oo si kulul u weerarayay Madaxweyne Xasan Sheekh 4-tii sano ee uu xilka hayay.\nSabtidii la soo dhaafay ayay aheyd markii uu tanaasul sameeyay Musharax Eng. C/llaahi Cali Xasan oo ku heyb ah Madaxweyne Xasan Sheekh, waxaana la sheegayaa in tanaasulkiisa ay ka dambeysay wada hadalo muddo socday oo lagaga dhaadhicinayay inuu ka tanaasulo Musharaxnimada, si uusan booska ugu ciriirin Musharaxa ay isku heybta yihiin.\n« Warbixinta Ka HoreysayDaawo: Ciidanka Itoobiya oo si xun u jirdilay Nabadoon Soomaali ah lana soo bandhigay…\nWarbixinta Xigto »SAWIRO: Wiil Asalkiisa Soomaali ah oo Mindi ku dilay Haweeney Mareykan ah…


Maradona: Jecliyaa Inaan La Shaqeeyo Guardiola\nHomeWararka MaantaMaradona: Jecliyaa Inaan La Shaqeeyo Guardiola\nDiego Maradona ayaa sheegay inuu aad u jeclaan lahaa inuu la shaqeeyo tababaraha kooxda Bayern Munich ee Pep Guardiola oo uu todobaad kaliyana ha noqotee la joogo garoonka Allianz Arena.\nKooxda Germalka ah ayaa ku guulaysatay horyaalka wadanka Germany, kadib markii ay habeen hore ku garaaceen naadiga Hertha Berlin 3-1, walina haya jidkii guulaha badan ee sanadkii hore oo kale.\nArintaas ayaa soo jiidatay halyeygii hore ee qaranka Argentina, Diego Armando Maradona oo si weyn ula dhacay shaqada macalin Pep oo si lamid ah sidii uu u dhisay kooxda Barcelona , koox aan loo jilib dhigi karin ka dhigay Bayern Munich mudadii gaabnayd ee uu la joogay.\n“Waxaan jeclaan lahaa inaan la shaqeeyo Guardiola oo ku booqdo Bayern, shaqadiisa uun aan daawado. Taas aad baan u jeclaan lahaa,” ayuu 53 jirkan mucjisada kubada cagta loo aqoon san yahay ku yidhi jariidada Germalka ka soo baxda ee Sport Bild.\n“Xulka Germany Waligiiba wuxuu ku jiray xulalka ugu awooda badan, ee la sii saadaaliyo inay koobka aduunka ku guulaysanayaan, taasi isma bedelin. Laakiin arin taas ka duwan ayaa imika jirta: Beryahan waxaad ku arkaysaa ciyaaro waaweyn oo ka dhacaya gudaha Germany.\n“Halkaas weeye meesha kubada cagtu horumarka la taaban karo ka samaysay. Xiisaha ayaa sii siyaadaya waanay ka gudbeen xiligii difaaca adag iyo kubadaha dhaadheer ee la isu tuurayo ku. Kubada cagta Germalku imika waa mid aad u xalad badan.”


Qaban Qaabada 15-May Maalinta SYL oo si Xawli ah uga Socota Magaalada Muqdisho (VIDEO) - Hablaha Media Network\nHMN:- Waxaa magaalada Muqdisho ka socda qaban qaabada Xuska Munaasabadda 74-aad ee aasaaskii xisbiga dhalinyarada Soomaaliyeed ee SYL, kaas oo maanta ka dhacaya magaalada Muqdisho iyo meelo kale oo magaalooyinka Soomasliya.\nUrurrada Dhalinyarada, Wasaaradda Dhalinyarada iyo Isboortiga iyo bulshada rayidka ah ayaa lagu wadaa in si isku mid ah ugu dabaal-dagaan xuska maalintaasi astaanta u ah dhalinyarada iyo wadaniyadda.\nMadaxda sar sare ee dalka ayaa lagu wadaa inay ka qeyb-qaataan dabaaldegga maalintan weyn, waxayna Hadalo ka jeedin doonaan Munaasabadda Xuska 15-ka May .\nMaamulka Gobolka Banaadir, ayaa sanadkan xuska 15-May halku dheg uga dhigay Nabad iyo Nolol.\nMadaxweynaha Somaliya, ayaa lagu wadaa inuu ka qayb galo xaflad maanta ka dhaceysa Muqdisho oo looga hadlaayo arimaha 15-ka May iyo sida dowladda Soomaaliya ay u weynaynayso maalinta dhalinyarada, Sanad kasta Maanta oo kale ayaa waxaa loo dabaaldagaa maalinta xuska 15-May oo ah maalinta dhalinayarada Soomaaliyeed.


SAMOTALIS: Mustashar Axmed Carwo :" Marxuum Maxamuud Caydiid Laf-cambe... Nin hal adag, mabda leh oon aqoonin siyaasadda dabeyl raaca ah iyo hadafka dheef raadiska is-geddiska badan. .."\nMustashar Axmed Carwo :" Marxuum Maxamuud Caydiid Laf-cambe... Nin hal adag, mabda leh oon aqoonin siyaasadda dabeyl raaca ah iyo hadafka dheef raadiska is-geddiska badan. .."\nMaalgashigu, waxuu dhambaal tacsi ah u dirayaa qoyska, tafiirta, qaraabada, ehelada xigto iyo xigaal Xisbiga Kulmiye yo guud ahaanba shacabka reer Somaliland gaar ahaana Reer Caydiid Laf-cambe iyo tafiirtooda daafaha dunida kala joogta, geerida ku timi Marxuun Maxamuud Caydiid Laf-cambe oo ku geeriyooday dalka Canada maanta oo taariikhdu tahay 23/03/2016.\nWaxuu ahaa saxiib ilaa yareentii aanu is naqaanay, iyo nin hawlo siyaasadeed na walaaleeyeen. Nin doorashooyinkii ee dalka ka dhacay aanu dhammaan isku god ka dirireynay, isagu aragti ahayn, oon marna aanan ku kala duwanaan. Nin Kulmiye na walaaleeyey, oonu ficil iyo fikirba isla barbar taagnay xisbigaa min bilow ilaa hadda. Nin hal adag, mabda leh oon aqoonin siyaasadda dabeyl raaca ah iyo hadafka dheef raadiska ah ee is-geddiska badan. Waa sifo aan nafteyda ku mataaneeyo marxuumka.\nMarxuum Maxamuud Caydiid Laf-cambe oo ka mid ahaa aqoonyahankii iyo odayaashii caanka ahaa reer Hargeysa kana soo jeeda qoys taariikhda bari iyo galbeedba caan ku ah, iyo aabbe sugaan, ganacsi iyo dhaqanba lagu xuso., waxa uu hadda xubin ka ahaa Golaha Dhexe ee xisbiga KULMIYE.\nMustashar Axmed Carwo waxa uu Alle uga baryayaa inuu Marxuumka ka waraabiyo jannadiisa Fardowsa, qoyska, qaraabada, ehelada iyo guud ahaan xisbiga Kulmiye, Qurbojooga Soomaliland, iyo shacab weynha Somaliland gaar ahaana reer Caydiid Laf-cambe iyo tafiirtooda, inuu waafajiyo samir iyo duco.. Aamiin….Aamiin….Aamiin.


Dhageyso: Madaxweynaha Puntland oo Tacsi ka diray Ganacsade ka tirsanaa kuwa Gobolka Bari oo geeriyooday\nMadaxweynaha Dowlada Puntland Dr C.raxmaan Maxamed Maxamuud Faroole ayaa ka tacsiyadeeyay Geerida ku timid Ganacsade Maxamed Huruuse oo ku geeriyooday Dalka Cumaan. Alaha u naxariistee ganacsade Maxamed Huruuse waxa uu ka mid ahaa ganacsatada sida weyn loogaga yiqiin magaalada Boosaaso xarunta gobolka Bari iyo qeybaha kale ee dalka. Madaxweyne Faroole waxa uu u rajeeyay Ganacsade […]\nManchester United vs Chelsea oo kulankoodi ugu horeyay xili ciyareedkan wada basanaya caawa\nLabadan koox oo kawada ciyarara horyalka egland ayaa xifaltan wayn kadhexeyo ayaa lugtii koowaad wada basanaya Malinta isninta waxaa kulankan ka hadlay labada macalin ee labada koox MURINHO” ayaa ku jawabay waxaan dhadhan siin doonaa guuldaro xanuun badan oo lama ilawaan ah waxaan kaloo Xasusin doona reer man kulankan inaan ahay isbishal wan Dhanka […]\nMusharax Cali Cabdi Awaare oo Tacsi u diray Eheladii uu ka keeriyooday Marxuum Qeybe\nCali Cabdi Awaare Musharaxa Xilka madaxweyne nimo ee Puntland ayaa na soo gaarsiiyay Tacsi uu u dirayo eheladii, qaraabadii iyo Dhamaan umada Soomaaliyeed , ee uu ka geriyoday Alaha u naxariistee Axmed Maxamed Aadan Qeybe oo dhowaan ku geeriyooday magaalada Hargeysa xarunta gobolada waqooyi ee dalka. Musharaxa ayaa ugu duceeyay marxuumka in uu alle u […]\nAlaha u naxariistee Taariikhyahankii weynaa ee Soomaaliyeed Aw jaamac Cumar Ciise oo Geeriyooday\nAlah Naxariistiijano ha siiyee waxaa caawa goor maqribkii ah ku geeriyooday Magaalada Jabuuti DAlka Jabuuti taariikhyahankii weynaa ee Soomaaliyeed Aw Jaamac Cumar Ciise . Rabbi ha u raxmadee Aw Jaamac Cumar Ciise ayaa ku xanuunsanaa wadanka Jabuuti halkaasoo uu deganaa, kuna noolaa mudooyinkan ugu dambeeyay dambe. Aw Jaamac wuxuu ahaa qoraa iyo taariikh caan ka ah ku […]\nTacsi: Ganacsade C/samad Yuusuf Maxamed Abwaan oo U tacsiyey eheladii Taariikhyahan Aw-jaamac Cumar Ciise.\nMudane C/samad Yuusuf Maxamed Abwaan oo ka mid ah ganacstada waaweyn ee Reer Puntland islamarkaana ka ahaa wasiirka ganacsiga dowladii Gen Cade Muuse Xirsi ayaa tacsi tiiraanyo leh u diray dhamaan umada Soomaaliyeed iyo eheladii iyo qaraabadii uu ka geeriyooday taariikhyahankii weynaa ee Soomaaliyee Aw-Jaamac Cumar Ciise. Waxa uu Wasiir Abwaan sheegay in umada Soomaaliyeed […]\nR.Wasaare Cabdiweli Sh. Axmed oo ka tacsiyeeyay geeridi ku timid Aw-jaamac Cumar Ciise\nRa’iisul Wasaaraha Dawladda Federaalka ah ee Soomaaliya Mudane Cabdiweli Sheekh Axmed Maxamed ayaa maanta ka hadlay geerida ku timid tariikh-yahanka Soomaaliyeed, ahaana Qoraaga, Sheekh Aw-Jaamac Cumar Ciise oo xalay ku geeriyooday cisbitaal ku yaala dalka Jabuuti oo uu muddooyinkii u dambeeyey ku xanuunsanaya. Ra’iisul Wasaaruha Soomaaliya waxaa uu si gaar ah tacsi ugu diray Qoyskii […]\nKaka Oo Labo Gool Dhaliyay Kulankiisii 300aad Ee Milan Xilli Rossoneri Ay Gaartay Guushii Labaad Ee Isku Xigta\nKaka ayaa ka dhex muuqday kulankiisii 300aad ee uu wato maaliyada Milan isagoo dhaliyay labo gool, iyadoo kooxda ay gaartay guushii labaad ee isku xigta ka dib markii ay 3-0 kaga takhaluseen kooxda Chievo. Milan ayaa keentay inay hogaanka ku qabato gool uu u saxiixay xiddigooda Mario Balotelli, ka hor inta uusan kabtan Kaka si […]


Dahabshiil Group Oo Lacag Ku Wareejisay Dawladda Hoose Ee Caynaba - #1Araweelo News Network | #1Araweelo News Network\nDahabshiil Group Oo Lacag Ku Wareejisay Dawladda Hoose Ee Caynaba\nCaynabo(ANN)-Shirkadda Dahabshiil Group ayaa maamulka dawladda hoose ee magaalada Caynaba ku wareejisay lacag deeq ah oo dib loogu dhisay xarunta dawladda hoose oo roobabkii Gu’gu waxyeello u gaysteen.\nXasan Casayr Yuusuf maamulaha shirkadda Dahabshiil Group ee gobolka Saraar ayaa maamulka dawladda hoose ku wareejiyay lacagtan oo lagu bixinayo dayn lagu lahaa dawladda hoose waxaanay si weyn uga mahadceliyeen in shirkadda Dahabshiil ka jawaabtay codsigooda.\n“Waxaa sharaf ii ah in aan maamulka dawladda hoose iyo xubno golaha degaanka ah ku wareejiyo lacagtii ay ka codsadeen Dahabshiil oo la soo bixiyay taas oo ahayd dayn lagu lahaa maaddaama ay duntay dawladda hoose,” sidaas ayuu yidhi Mudane Xasan Casayr.\nMaamulaha Dahabshiil ee Saraar wuxuu sheegay in hore adeegyada asaasiga ah ee gobolka Saraar Dahabshiil wax uga qabatay sida goobaha waxbarashada iyo meelaha kale ee bulshada loogu adeego, islamarkaana ay sii wadi doonto taageeridda bulshada.\nCabdiqani Axmed X Yuusuf maayarka magaalada Caynaba ayaa u mahadnaqay shirkadda Dahabshiil iyo maamulkeeda “ Waxaanu guddoonay deeq aanu ka codsanay Dahabshiil Group oo ahayd deyn nalagu leeyahay. Aad iyo aad baanu ugu mahadcelinayna Dahabshiil Group iyo madaxdeeda Xaaji Maxamed Siciid Ducaale mana aha markii u horaysay ee uu gobolka ama degmada wax gaadhsiiyo ee inbadan ayuu wax ka soo qabtay dalka oo dhanna wax buu ka qabta waanan uga mahadnaqayna deynta uu naga furfuray kadib markii dawladda hoose duntay oo uu dadkii na haystay lacagtii siiyay oo deyntii naga bixiyay aad iyo aad baanu ugu ducaynayna Dahabshiil Group ayuu yidhi Mudane Cabdiqani Axmed.\nXildhibaan Abokor Shide Cali oo ka mid ahaa xubnaha codsiga ugu tagay masuuliyiinta Dahabshiil ayaa sheegay in uu si weyn ugu faraxsan yahay aqbalka codsigooda waxaanu sheegay in bulshada reer Caynaba iyo guud ahaan Saraar beerka ka ogyihiin waxtarka Dahabshiil Group.\n“Mar walba shirkadda waanu u ducaynayna waanan la shaqaynayna wixii itaalkayo ah , bulshada reer Caynabana mar haddii ay ka bixisay dhismihii dawladdii hoose ee duntay oo aan maanta waxba lagu lahayn, maanta oo ay xor tahay Caynaba oo aan waxba lagu lahayn aad iyo aad baanu ugu mahadcelinayna Dahabshiil Alle shirkadda ha barakeeyo,” ayuu yidhi xildhibaan Abokor.\nShirkadda Dahabshiil ayaa ka qayb qaadata horumarka bulshada waxaanay dhawaan bixisay boqol kun oo dollar oo lagu dhisayo dugsiga farsamada ee magaalada Berbera.


Codsiga qalabka emulsification ultrasonic\nIn warshadaha kala duwan, habka wax soo saarka ee emulsion aad bay u kala duwan yihiin. Kala duwanaanshahan waxaa ka mid ah qaybaha loo isticmaalay (isku dar ah, oo ay ku jiraan qaybo kala duwan oo xalka ah), habka emulsification, iyo xaalado badan oo farsameyn ah. Emulsions waa kala firidhsan laba ama in ka badan oo dareereyaal ah oo aan la qaadan karin. Ultrasound xoojinta sare wuxuu bixiyaa tamarta loo baahan yahay si loo kala firdhiyo wajiga dareeraha ah (wajiga la kala firdhiyey) ee loo yaqaan 'droplet' oo ah wajiga labaad ee labaad (wajiga joogtada ah)\nQalabka emulsification Ultrasonicwaa geedi socod ay laba (ama in kabadan labo) dareereyaal aan laqaxi karin si siman loogu qaso si loo sameeyo nidaam firidhsan oo hoos yimaada talaabada tamarta ultrasonic. Hal dareere ayaa si siman loogu qaybiyaa dareeraha kale si loo sameeyo emulsion. Marka loo barbardhigo tiknoolajiyada emulsification guud iyo qalabka (sida qalabka wax lagu duubo, milkiilaha loo yaqaan 'colloid mill iyo homogenizer, iwm), emulsification ultrasonic wuxuu leeyahay astaamaha tayada emulsification sare, alaabada emulsification deggan iyo awood hoose oo loo baahan yahay.\nWaxaa jira codsiyo badan oo warshadeed oo ah emulsification ultrasonic, iyo emulsification ultrasonic waa mid ka mid ah tiknoolajiyada loo isticmaalo ka shaqeynta cuntada. Tusaale ahaan, cabitaannada fudud, ketchup, majones, macaanka, caano macmal ah, cuntada ilmaha, shukulaatada, saliidda saladhka, saliidda, biyaha sonkorta iyo noocyada kale ee isku dhafan ee loo isticmaalo warshadaha cuntada ayaa lagu tijaabiyey oo lagu qaatay gudaha iyo dibedda, waana lagu guuleystay. saameynta hagaajinta tayada wax soo saarka iyo waxtarka wax soo saarka, iyo emulsification carotene biyo-ku milma ayaa si guul leh loo tijaabiyay loona isticmaalay wax soo saarka.\nMuuska diirka budada ah waxaa lagu sii daayay kala firidhida ultrasonic oo ay weheliso karinta cadaadiska sare, ka dibna waxaa ku shubay amylase. Tijaabada hal abuurka ah ayaa loo isticmaalay in lagu barto saamaynta uurkaan ku leeyahay heerka soo saarida ee fiber-ka nafaqada leh ee milmi kara diirka muuska iyo astaamaha kiimikada kiimikada ee aan lagu milmi karin diirka muuska. Natiijooyinka waxay muujiyeen in awoodda haynta biyaha iyo awoodda biyaha ee ku xirnaanta ultrasonic firidhsan oo ay weheliso daaweynta karinta ee cadaadiska sare lagu kordhiyay 5.05g / g iyo 4.66g / g, siday u kala horreeyaan 60 g / g iyo 0. 4 ml / g siday u kala horreeyaan.\nWaxaan rajeynayaa in waxyaabaha kor ku xusan ay kaa caawin karaan inaad si fiican u isticmaasho sheyga.


Xusuus Qor: Safar aan Jaho Lahayn (A Flight Into the Unknown)\nXusuus Qor: Safar aan Jaho Lahayn (A Flight Into the Unknown) Wq. Siciid Jaamac Xuseen April 21, 2012\nSafarrada i soo maray way badan yihiin.\nInta aan is leeyahay waa lagu la danyan karaa aad ayay u tira yar yihiin. Kaan soo wadaa ka mid ah, waana kii iigu cajaa’ibka badnaa. Cajabtiisu\nxaggee bay ku jirtaa?\nWaa kii ugu gaabnaa, oo habeen keliya ayaa safarkaa lagu maqnaa\nWaa kan keliya ee aan madaxweynaha u raacay\nWaa kan keliya ee si toos ah ama dadban ula xiriira dhacdooyin ka horreeyay ama ka dambeeyay.. kuwaas oo noloshayda saamayn ku reebay, qof ahaan, qoys ahaan, iyo qaran ahaanba\nWaa kan keliya ee aan kala wada kulmay kedis, dalxiis, kaftan, digniin, booqasho aan u busaylay10 sano ka dib, iyo go’aan kii iigu qaraaraa aan gaaro.\nArrimahan isku guda jra, sidee baan u kala guraa, xaggee ka bilaabaa? Mar hadday dhacdadu xasuusqor safar dhab ah tahay, sidaan soo sheegay, waxaan goostay in halkay ka bilaabmaysay iyo siday u bilaabantay aan ku daysto. Siciid Jaamac Xuseen Waa dayrtii 1977 oo jawi macaan iyo maalin Isniin ah. Aqalkaygu wershadda korontada Xamar ee Afar irridoodka ayuu ka soo horjeeday. Daakiraaddii salaadda waaberi ayaa albaabka na lagu garaacay. Anigu sardho Ilaahay uun raaxadeeda ogyahay ayaan ku jiray. Xaaskayga ayaa ciddii garaacaysay ka furtay, ka dib na i toosisay. ‘Waa ayo waxa xilligaas nagu garaacayaa?’ ayaan caro ku su’aalay. “Waa kuwii kuu iman jiray.” Ayay ku jawaabtay. Hadalkeedii inay askar sheegayso ayaan ka gartay, haddii kale cidda ay yihiin ayay ii sheegi lahayd. Sidii bayna noqotay oo askari albaabka aan soo dhaafin ayaan u tegay oo baabuur ‘otto otto’ ah watay. “Siciid, belo ma jirto.” Ayuu judhiiba niyadda iigu qaboojiyay. “safar ayaa loo baxayaa subaxan aad ku jirtid ee adigu madaxtooyada is gee.” Ayuu warkiisii kaga baxay oo baabuurkiisii kaxaystay.\nSiyaasad ahaan dhaqanka berigaas Xamar ka jiray wuxuu ahaa, ciddii xilligaas oo kale askar otto otto wadataa u timaaddo laba ayuun bay mid ahaan jirtay: Ama waa la gunnayn..ama waa la ganaaxi. Ama jago sare sida wasiir oo kale ayaa laguu magacaabi jiray inta madaxweynaha laguu geeyo, ama xabsi aanad garanayn kuu noqon doono ayaa laguu taxaabi jiray. Waa sababta askarigii la ii soo diray, akhlaaq wanaag waxuu ka qabay judhiiba iigu yiri ; 'Belo ma jirto.' Wuu la socday sida dadku u sharaysan jireen marka waqtigaas oo kale la soo siyaarto.\nKEDISKII aan safarka ku tilmaamay ayaa bilaabmay:\nIn uu safar jiro gartay oo askarigii ayaa ii sheegay (weli waan u duceeyaa!)\nKolleyba waa madax ee waa kuwa ma?\nDalka la tegayaa waa dalkee?\nImmisa casho ayaa lagu maqnaan doonaa?\nDhar noocee ah ayaan ugu sii tala galaa? Ma qaboobaa mise waa kulayle?\nKolleyba inaan wax qoro ama tarjumo ayaa la iga rabaa ee sidaan isu sii diyaariyaa?\nXaaska maxaan ku la sii ballamaa? (weli waa isku cusub nahay oo dardar baan qabnaa)\nDuullimaadka ka hor, xataa markaan ogaado dalka aan aadayo, si aan ugu soo sheegaa ma jirto. Xafiisyada dawladda mooyee, telefoonno laga xiriiraa ma ay jirin. Anigana aqalka mid ii ma oollin. Taan laga badinayn ayaan ka raacnay:\n“Markaan soo noqdo ee Ilaahay isu keen keeno ayaan kuu warrami doonaa,” ayaannu ku kala tagnay.\nDhinaca isdiyaarinta welwel badan isma aan gelin. Waxa la iga rabo in aan safarka qabto, intaan maskaxda ku wato ayaan kaga tala galay. Dhar waxoogaa ahna boorsadaan ku ritay, wixii aan ka maarmi waayo, magaalada la tago ayaan ku daystay inaan la dhawro. Anigoo xaalladdaas ku sugan ayaan madaxtooyadii isgeeyay abbaara 6dii subaxnimo.\nMadaxtooyadu beryahaas xero miliari ah oo garoonka diyaaradaha Muqdisho ku dhow ayay ku dhex tiil. Askar ilaalo ah mooyee waqtigaas masu’uliin iyo shaqaale kale ma joogin. 7da subaxnimo ayaa shaqada la iman jiray. Saaxiibbadaydii aanu wada shaqaynaynay waxna ima ay weydiin, waxna uma aan sheegin. In aanay i war dhaamin waan ogaa. 8dii subaxnimo mar ay ahayd, ayaan la kulmay g/s Cabdi Warsame Isaaq, wasiirka mataxtooyada ee arrimaha shaqaalaha. Isaga ayuu ahaa qofka askarigii ii soo diray, isagaana markan qardhaastii xirnayd ii furfuray.\nIn Yaman safar loogu ambabaxayo..\nIn wefdi m/w Maxamed Siyaad Barre wato la raacayo..\nIn shir 4 gees ah la isugu imanayo oo ka kala socda Somalia, Sudan iyo labada Yaman..\nIn arrinta laga hadlayo ku saabsan tahay Badda Cas..\nIn uu isagu wefdigayaga u qaabilsan yahay arrimaha dibedda..\nIn aniga iyo saaxiibkay Cumar Saalim oo aan madaxtooyada ka wada shaqaynno hawshayadu tahay tarjumidda iyo wixii qoraal ah ee kale ee loo baahdo. Muddada la joogayo Yaman ii ma uu sheegin. Waanse garanayay in 2 maalmood aanay ka badan karin. Mar hadduu shirku dhammaado, in madaxdu dalalkoodii u kala dhoofayaan. Siciid Cali Giir (saaxiibkay oo aannu isku reer cadmeed ahayn wadana shaqayno) ayaan sii faray in uu xaaskii la socodsiiyo in maqaadiirtii xaggaa iyo Yamanta ii la kacday.. (10 beri ka dib iyadoo aan farriintaasi weli gaarin ayaan Xamar ku soo noqday!!)\nMadaxweynaha waxaa weheliyay dhawr askari iyo taliyahooda g/s Maxamed Jibriil oo ahaa xilligaas taliye xigeenka NSS-ta. Iyadoo weli barqo ah ayaan gaarnay magaalada Sanca, caasimadda Yamanta Waqooyi. Gobolkaasi waa goobta keliya ee marka la calaamadaynayo cimilada Jasiiradda Carabta waa meesha keliya midab cagaaran lagu sunto. Biyaha, doogga iyo barwaaqada waran waa meesha Quraanku ku tilmaamo inay Nabi Saleebaan iyo Boqoraddii Sabaa ku kulmeen. Waa meel indho basaasay ay kuugu bogsoodaan. Waxaa wefdiga garoonka diyaaradaha ku sii sugayay madaxeyne xigeenka Al-Qashmi. Shirku wuxuu ka dhacayay magaalada Tacis, magaalada labaad ee Yamanta. Waana tan ugu dad badan uguna ilbaxsan. Madaxweynihii Yamanta Ibraahim Xamdi iyo martidiisii kale ee m/w Numeyri oo Suudaan ka socday iyo m/w Saalim Rubayac oo Cadan ka socday waxay ku sii hormareen goobtii shirku ku qabsoomayay. Magaalada Tacis Soo dhowaynta Qashmi ka dib waxaan u safarnay Tacis. Bilicdeeda ka sokow, waxyaalaha soo jiidashada ah leh ee aad la kulmaysid haddaad Tacis nasiib u yeelatid inaad tago waa buurta tilmaaman ee aad u dheer ee lagu magacaabo Jabal Saber illaa dhawr kun oo mitir dhererkeedu gaarayo oo cagaaran. Gunta illaa baarkana saro ka dhisan yihiin aad mooddid in dadkii dhisay aanay dhulka ka tegin ee cirka kaga soo degeen. Wadooyinka, beeraha iyo biyuhuna waa joogto oo dadka fiiqaa saarani ma waayaan. Qadadii ka hor ayaanu Tacis ka degnay. Sida muuqatay, annaga uun baa na la sugayay. Salaan iyo soo-dhwayn diirran ka dib, judhiiba hawshii ayaa hor laga galay.\nShirkaa waxaa la isla gartay in lagu magacaabo: “ KULANKII 4-GEESKA EE TACiS” Waqti gaaban markay shir wada qaateen, madaxweynayaashii mawduuca ay judhiiba isla mari waayeen wuxuu ahaa: Badda Casi ma marin biyood Carbeedbaa? Mise waa marin biyeed caalamka ka dhexeeya? Sida la og yahay dawladaha kale ee aan Carabta ahayn ee iyaguna baddaas hareeraheeda deggan waxaa ka mid ah Ethiopia oo markaas ay Eritrea ka tirsanayd iyo Israel oo iyana xad ku leh. 4ta madaxweyne arrimo ay isla ogyihiin oo aan cidina isdiidsiin karayn ayaa jiray. Dalalkooda oo meesha ku yaal mooyee, dhinaca awoodda in aanay wax badan muquunin karayn iyagoo xoogagga caalamiga ee ‘Bari’ iyo ‘Galbeed’ jira kala raaca mooyee. Tan kale ee arrimaha sahlaysayna waxay ahayd, 4toodaba isafgarad wanaagsan ayaa ka dhaxeeyay oo wax arrimo ah oo ay isku hayeen haba yaraatee ma aanay jirin. Sidaas darteed, waxay go’aan ku gaareen inay isku raacaan in baddaasi dawladaha xadka ku leh iyo kuwa kaleba uga wada shaqeeyaan sidii ay Badda Casi u noqon lahayd marin biyo nabadeed. Taladaas ay isku raaceenna lagu soo saaro war-saxaafasdeed.\nWar saxaafadeedka arrinta Badda Cas ka sokow, waxa weheliyay qodobbo afarta dal ee isu yimi ay danaynayeen ama gaar gaar ama wada jir ahaan oo aan marna khilaaf ka imanayn. War saxaafadeedka dawlad waliba waxay u soo dirsatay qof uga qaybgala. Wasiirka arrimaha dibedda ee Suudaan ee Cisaddiin waxaa la isku raacay in uu kooxdaas la taliye iyo kormeere u ahaado oo hawshooda ka soo ansaxiyo. Wefdiga Soomaaliyeed oo tala-soo-jeedinteeda uu lahaa Maxamed Siyaad Barre waxa uu culayska saaray arrinta Jibuuti oo xilligaas – gobanimada ka hor- meel xasaasi ah maraysay. 10 dhibcood oo halganka Jibuuti hiil u ah, gumeysiga Faransiiska haaraamaya, iyo taageerada in loo fidinayo Jibuuti u baahan tahay ayaa madaxweyne Maxamed Siyaad Barre wefdigii u soo jeediyay. Waa la isku raacay. Aniga ayaa la ii xilsaaray inaan murti saxaafadeedkii dhinaca Soomaalida uga qaygalo. Waxaana la ii sii dhiibay farriintaa Jibuuti oo dhibcaheeduu fara badnaayeen hadalkeeduna aad u kululaa oo u ekaanayay haddii sidiisa lagu soo wada qoro warsaxaafadeedka dantii laga lahaa in uu hadhaynayo oo Jibuuti mawduucu isu rogi karo.\nSidaan soo sheegay, Badda Cas inteedii si fudud ayaanu Kooxdayadii uga soo jeesannay bayaankii na loo diray. Waxaa waqti dheer naga qaatay arrimo yar yar oo badanaa ay labada Yamanood isku khilafayeen habka loo soo dhigayo. Taas oo keentay in mar wal oo ay isqabtaanba labadayadii ergay ee ka kala socday Suudaan iyo Soomaaliya na loo saaro habaynta xaajada oo kolkaas la isku raaco. Tan kale waxay noqtay go’aammadii faraha badnaa ee Jibuuti ku saabsanaa sidii loo ansixin lahaa. Waxaa la isku raacay oo aan laftaydu la aqbalay in inta ugu culculus oo la isku duway laga soo qaado si war saxaafadeedka lafttiisa oo aan sii burrayni isu dheellitirnaado.\nHawshaas aanu duhurkii dabadadiis u fariisannay, gabbalkii ayaaa noogu dhacay. Ugu dambaystii waxaannu guddigayagii la kala carraabnay nuqulladdii kama dambaysta ahaa. Anigoo daashan, ayaan gataati dhacii wefdigaygii ku noqday war-saxaafadeedkii anoo wada. Saaxiibkay Cumar Saalim, oo aanu hawshaas wadaagnay aanse shirkaa igu la jirin, ayaan qoraalkii farta ka saaray si uu madaxweynaha ugu akhriyo oo la socodsiiyo sidaan wax u habaynnay. Nasasho qalqaaladeed ayaan anigu markan u hawl galay. Iyadoo aan weli shaag ii rogman ayaa Cumar oo ka tuurayaa degdeg ii gu soo laabtay isagoo warcelin farxad lihi wejigiisa inna ka muuqan. Hadal badanba madxaxweynha isla ma ay gaarin ee arrintii Jibuuti maxaa laga yeelay iyo intee laga soo qoray markii la weydiiyay, laba qodob ayaa Cumar ku jawaabay iyadoon waxa labada qodob koobayaan aanu sii raacin. Aad ayaa madaxweynuhu uga xumaaday in talooyinkii toban ku dhowaadka ahaa in ay 2 qodob keliya ku koobmaan. Cumar ayaa madaxweynuhu soo faray in sabab lagu diidi karo talooyinkani aanay jirin ee shirkii aan dib ugu noqonno oo ka soo wada ansaxino. Cumar ayaa anoo is-dhigtay xilka cusub ee culus ee soo kordhay ila socodsiiyay oo iigu daray, mar haddaan markii horeba keligay ahaa inaan markanna anigu hawshaas soo fuliyo.\nXafiiskii iyo meeshii aannu ku shaqaynaynay ayaan isku qaaday. Beri hore ayaa laga haayiray. Kuwaan isku guddiga ahayn qof keliya kama aan hayo. Mar ay talo igu caddaatay, ayaan isku soo baxnay Suudaanigii guddiga nagu la jiray. Warkii iyo welwelka i haysta ayaan la socodsiiyay. Wuxuu ila raadsaday Cisaddiin, wasiirkii na qaabilsanaa kooxdayada ee 4 madaxweyne u xilsaareen in uu ka wada eego war saxaafadeedka soo bixi doona, ee aannu qoraalkii u dambeeyay farta ka saarnay ee noo ansaxiyay. Dhibta i haysata sida loo furdaamin karo iima muuqato. Waqtiguna wuu is gurayaa. Cisaddiin ayaan jaliiladda i saaran la socodsiiyay. Wuu igu qoslay Isagoo niyadda ii qaboojinaya. Waa sahlan tahay ayuu i yiri anigoo yaabban halkuu guddigii ka soo ururin doono iyo sidii hawshaas mar kale loogu noqon lahaa. Aniga wuxuu i weydiiyay keliya warkaan rabey in go’ammada lagu daro. Warqaddii aan bilawgii shirka la imid ayaan sitay markan ee talooyinkii madaxweynuhu ku taxnaayeen oo Af Carbeed ku qoran. Farta ayaan ka saaray, iyadoon weli garan la’ahay wasiirku wuxuu maaggan yahay. Suudaanigii aannu wada soconnay ayuu u diray in war saxaafadeedkii go’aammadii Jibuuti ku tiil gebigeed dib loo garaaco, talooyinka madaxweyne Maxamed Siyaad Barre siday u dhan yihiin lagu soo daro, ka bacdina makiinadda lagu wareejiyo oo nuqul laga sameeyo. Wiilkii hawshii saacado yar ayuu ku dhammeeyay. Wasiirkii ayuu u keenay. Wasiirkii Cisaddiin hal nuqul ah ayuu i siiyay. Iyadoon weli yaabbanahay ayaan wasiirkii ku iri: “Sidee loo helayaa xubnihii kale si warqaddan cusub ay u wada oggolaadaan?” Cabbaar intuu igu dhaygagay ayuu isagoo dhoollo caddaynaya igu yiri: ‘ Adigu kuwaas sida loo heli doono, iyo aqbalaadoodu dantaa iyo mushkilddaada midna ma aha ee nuqulka aad sidatid madaxweynahaaga u gey. Kuwan aad sheegaysidna, inta ay haystaan ayaa ku filan in ay madaxdooda iyo dalkooda kula noqonayaan.\nMarkan daal kastaa ha i hayee, nuqulkii Cumar Saalim uma dhiibin ee anigoo aad i mooddid inaan keligay col soo jebiyay ayaan madaxweynihii toos ugu tegay oo la socdosiiyay sidaan hawshii ugu soo guulaystay. Saacaddu habeen barkii ayay isku shareertay. In berrito la baxayo oo Muqdisho lagu laabanayo ayaan ka war helay. Talo laba ayay ii soo joogsatay in aan kala doorto: In aan wefdiga Xamar-tii shalay subax layga soo jafjafay u sii raaco, iyo in aan maalmo Cadan iyo ciddaydii kusii nasto- iyagana aan soo arko iyo magaaladaan ku koray, wax ku bartay, ka shaqeeyay ee 10ka sano iigu dambaysay.. Fasax wefdiga la iga siinayo iyadoo kharash la iigu darayo marna uma fadhiyo.. ku darso oo baasabooradii wefdiga oo idil kayguna ku jiro g/s Maxamed Jibriil ayaa haya. Sidaas ay tahay ayaan talo ku goostay inaan Cadan iyo ciddaydii u tago.. taas baana dhacday. Waxaan geeddigaa laba guurka ah kala kulmay iyo talooyinkii igu beermay waa xasuusqor kale oo xilligiisa sugaya. Siciid Jaamaca Xuseen\nE-Mail: sjx2005@hotmail.co.uk ___\nSiciid waa qoraa deggen magaalada London, UK, waana guddoomiye xigeenkii hore ee Naadiga Qalinleyda Soomaaliyed, islamarkaana si joogto ah wax ugu qora degelka WardheerNews. Waxa uu hadda ka mid yahay Siciid duqayda Naadiga Qalinleyda Soomaaliyed.


Madaxweynaha oo sheegay inuu jiro qorshe dowladeed oo lagu dhowrayo degaanka – Radio Muqdisho\n11 April 2015, Muqdisho: Madaxweynaha Jamhuriyadda Federaalka ee Soomaaliya, Mudane Xasan Sheekh Maxamuud, ayaa maanta daah furey toddobaadka dhir beerista qaranka oo lagu qabtey magaalada Muqdisho.\nMunaasabaddan oo loogu diyaar-garoobayo maalinta dhirta oo ku beegan 17-ka April, ayaa Madaxweynaha waxaa uu taallada Daljirka Daahsoon ku beeray geed dhireed, isagoo isla markaana halkaasi khudbad kooban u jeediyey ururrada bulshada, ardeyda iyo dadweyne fara badan oo halkaa isugu yimid.\n‘’Dhirtu waxay muhiim u tahay nolosha aadamiga, xoolaha iyo in degaanka la dhowro. Waxaa dowladdu ay waddaa barnaamij ballaaran oo degaanka wax looga qabanayo, kaas oo aan ka duwaneyn barnaamijyada dib u dhiska dalka’’, ayuu yiri Madaxweynaha.\nMadaxweyne Xasan Sheekh ayaa ku boorriyey shacabka in munaasabaddan awgeed ay geedo badan beeraan, iyagoo ka fikiraya mustaqbalka jiilka soo socda ee Soomaaliyeed.\nMunaabaddaasi waxaa kale oo ka soo qeybgaley xubno ka tirsan labada gole.


Shiinaha Shaashad dhuleedka bannaanka u-waara ee soo-saarka sagxadda dibadda iyo warshad | Bamboo Dahab ah\nBadeecada bamboo REBO waxay ka samaysan tahay fiilooyin dabiici ah oo bamboo ah, iyada oo loo marayo 2700 tan oo ah cadaadis kulul iyo geeddi-socodka kaarboon, taas oo ka dhigaysa guddiga mid aad u adag, adag, oo xoog leh. Decking-ka Bamboo wuxuu ku soo badanayaa suuqyada caalamiga ah. Dusha sare waa muuqaal yar oo mowjado ah oo leh dabaq fidsan ama jeexjeexan.\nBamboo banaanka ah waa bamboo dib loo habeeyay. Alaabta ceyriinka ah ee sagxadda bamboo culus waa banbooni la cusbooneysiin karo, taas oo deegaanka u wanaagsan. Gogosha bamboo culus ayaa guud ahaan lagu daaweeyaa heerkulka kuleylka badan iyo cadaadiska sare. Sidaa darteed, cufnaanta bannaanka culus ee bamboo ayaa aad uga badan kan dhulka bamboo caadi ah iyo sagxadda qoryaha.\nJoogtayntu waa mid ka mid ah ujeeddooyinka REBO, taasoo ka dhigaysa REBO Bamboo inay run ka dhigato.\nWaxaa jira arrimo badan oo dad aad iyo aad u tiro badani u doortaan alaabada baasaboorka dunta leh ee dhismaha iyo qurxinta. Astaamaha ugu muhiimsan ee sagxadda bannaanka waa sida hoos ku xusan:\n1) Warping majiro, dildilaac maleh, iska caabin warqad ah.\n2) Biyaha u adkaysta, looxyada bamboo ee REBO waxaa lagu tijaabiyaa xaaladaha biyaha waxaana la sameeyaa Fasalka 4aad, oo ku habboon dibedda, marka lala xiriiro dhulka iyo biyaha macaan.\n3) Caaryo la’aan, cayayaan cayayaan ma leh.\n4) Adkaysi u leh cimilada daran iyo cimilada kaladuwan\n5) Bay'ada u roon, badbaadinta khayraadka keynta.\nBadeecada bamboo REBO waxay ka samaysan tahay fiilooyin dabiici ah oo bamboo ah, iyada oo loo marayo 2700 tan oo ah cadaadis kulul iyo geeddi-socodka kaarboon, taas oo ka dhigaysa guddiga mid aad u adag, adag, oo xoog leh. Decking-ka Bamboo wuxuu ku soo badanayaa suuqyada caalamiga ah. Dusha sare waa muuqaal yar oo mowjado ah oo leh dabaq fidsan ama jeexjeexan. Dhererka caadiga waa 1860mm, ballaca caadiga ah waa140mm, dhumucdiisuna waa 18mm. Dabcan, dhumucdu waxay noqon kartaa 20mm iyo ka badan. Waxay kuxirantahay codsiyada macaamiisha.\nHore: E1 Eurpean caadiga ah sagxadda aaladda u-roon e-saaxiibtinimada bannaanka\nXiga: Cimilada u adkeysata E1 looxyada caadiga ah ee gogosha


Duqayn Iyo Dagaalo Dad Ku Dhinteen Oo Ka Dhacay Gudaha Suuqa Bakaaraha Ee Magaalada Muqdisho\nKadib markii tiro madaafiic ah lagu weeraray xarunta villa soomaaliya oo iminka ay ku sugan yihiin ciidamada AMISOM iyo Ethiopia ayaa jawaabtii ay soo bixiyeen waxay saamaysay inay ku waxyeeloobaan ugu yaraan dhimashada inta la og yahay 10-qof oo ay labo haween tahay halka dhaawacuna uu kor u dhaafay 20-tameeyo qof oo rayid ah oo loola cararay isbitaalada magaalada muqdisho .\nDuqayntan ayaa timid kadib markii saaka barqanimadii uu iska hor imaad ka dhacay Ex-wershedii hore ee baastada oo fariisin u ah ciidamada Ethiopia iyo kuwa loo yaqaano copy-ga ee dalka Ethiopia lagu soo tababaray oo isku dhinac ah iyo xoogaga islaamiyiinta islamrkaana waxyar kadib hoobiyeyaal lagu weeraray xaruta madaxtooyada islamrkaana ay ciidamada shisheeye ee halkaasi ku suganai ay mafdaafiic tiro badan kusoo garaaceen suuqa bakaaraha oo ay bar tilmaameed ka dhigteen .\nSidoo kale duqayntan oo ahayd mid loo adeegsaday madaafiicda wax gumaada ayaa saamayn ku yeelatay ganacsiga suuqa oo noqday mid ay iridaha isugu dhufteen ganacsatada suuqaasi iyagoo qof kastaaba uu naftiisa ula baxsaday halka uu is lahaa waad ku badbaadaysaa islamrkaana sidaas uu suuqa bakaarugu mudo kooban uu ku noqday mid faaruq ah .\nMaaha marki ugu horaysay oo duqayn noocan oo kala ah loo gaysto suuqa bakaaraha oo mudooyinkii dambaba uu hoy u noqday in lagu garaaco madaafiicda wax gumaadda islamrkaana ay bar tilmaameed ka dhigtaan ciidamada dowlada kuwa shisheeye kadib markii ay dagaalo kusoo qaadaan xoogaga kasoo hojeeda.\nIskusoo wada duuboo duqayntan ayaa kusoo begantay xili la sheegay inay dowlada Ethiopia ay ciidamadeeda kala baxayso dalka soomaaliya gaar ahaan magaalada muqdisho iyo baydhabo islamrkaana uu xilka iska casiley madaxweynihii hore ee dowlada KMG ah c/laahi yuusuf axmed .


UNSOM iyo Puntland oo ka wadahadlay Higsiga cusub ee 2016 – Mareeg.com somalia, World News and Opinion.\nUNSOM iyo Puntland oo ka wadahadlay Higsiga cusub ee 2016\n12th March 2015 A warsame Af Soomaali, Featured 0\nGarowe: Madaxweynaha maamulka Puntland Dr. Cabdiweli Maxamed Cali Gaas ayaa gelinkii dambe ee shalay magaalada Garoowe ku qaabilay Wakiilka Xoghayaha guud ee QM u qaabilsan arrimaha Soomaaliya Danjire Nicholas Kay iyo wefdi balaaran oo uu hogaaminayo oo booqasho ku yimi Puntland.\nMadaxweyne Gaas ayaa kullan gaar ah la qaatay Danjire Nicholas Kay waxaana ay kawada hadleen horumarka baaxada leh ee ka soconaya Puntland, la dagaalanka Alshabaab, hiigsiga cusub ee Soomaaliya 2016 iyo guud ahaan Soomaaliya isbadalka lagarabo.\nKullanka ayaa markii uu soo dhammaaday waxaa si wadajir ah warbaahinta qaybaheeda kala duwan shir jaraa’id u qabtay Madaxweynaha Puntland Dr.Cabdiweli Maxamed Cali Gaas iyo Wakiilka Xoghayaha guud ee QM u qaabilsan arrimaha Somaliya Danjire Nicholas Kay, waxana ay ka warbixiyeen kullankoodi waxa ka soo baxay.\n“Waxaa sharaf weyn noo ah in maanta aanu halkaan ku soo dhaweyno Wakiilka Xoghaya Guud ee QM ee Soomaaliya oo maanta nagu soo booqday Magaalada Garoowe ee Caasimada Puntland, imaanshihiisana waan ku faraxsanahay waana markii todobaad oo uu noo yimaado ”Ayuu yiri Madaxweyne Gaas.\n“Runtii wada hadalakayagii waxaa uu ahaa mid si fiican u soo dhammaaday, waxaan rajaynaynaa inaanu wada shaqayn dhow yeelano si aan u sii amba qaadno geedi socodka nabada Soomaaliya Insha’allah” ayuu hadalkiisa sii raaciyey Madaxweyne Gaas.\nDanjire Nicholas Kay ayaa isna dhankiisa Madaxeynaha uga mahadceliyey soo dhaweynta uu u sameeyey, waxaana uu ku amaanay dadaalka horumarineed ee uu madaxweyne Gaas kawada gudaha Puntland iyo guulaha waaweyn ee uu gaaray mudadii yarayd ee uu hogaanka hayey.\nDhinaca kale Danjire Nicholas Kay ayaa Madaxweynaha ku amaanay Guusha ay Puntland ka gaartay dagaaladii Galgala isagoona ciidanka Puntland ugu hambalyeeyey dhabarjabka xooga leh ee ay u gaysteen koox diimeedka Al-shabaab.\nSidoo kalana Madaxweyne Gaas ayuu ku amaanay talaabada wanaagsan ee uu dhinaca dimuqraadiyada uu horay u qaaday iyada oo xili dhow gudiga doorashooyinka Puntland lagu dhawaaqi doono, islamarkaana waxaa uu sheegay in UN-ka, EU iyo Hay’addaha kale ee caalamka ee daneeya dhanka dimuqraadiyada ay ka caawin doonaan Puntland taabagelinta dimuqraadiyada xili dhow oo ku siman bisha afaraad ilaa bisha shanaad, Danjire Nicholas Kay ayaa waxaa uu si buuxda u tilmaamay in dawladda Puntland si dhab ah dhinac walba uga taageeri doonaan.\nIlmo isku dhegan oo ku dhashay Tuulada Cadcadey ee Shabeellaha Dhexe\nQarax xalay ka dhacay Hotel Maka Almukarrama iyo nin loo qabtay (Sawirro)


Sababaha Madaxweyne Farmaajo Casumaada Ugu Direy Madaxda Maamulada\nWariyaha Siyaasadda GAROWE ONLINE\nPosted On 22-10-2017, 01:08PM\nMUQDISHO, Soomaaliya - Madaxweyaha Dowlada Federaalka Soomaaliya oo casumaad u fideyey madaxda maamul goboleedyada habeenkii xalay Halkaan Ka Akhri ayaa wararka soo baxaya sheegayaan iney timid kadib markii cadaadis uga yimid Beesha caalamka kuwasoo sheegey in dagaalka la qorsheynayo in lalo galo kooxaha Al Shabaab lagu guuleysan karin hadii uu sii socda khilaafka hadda taagan.\nDowladda Soomaaliya iyo maamulada Soomaaliya ayaa khilaafkooda cirka isku shareerey kadib markii uu fashilmey qorshe madaxda sare ee dowlada rabtey iney xilka kaga qaado Madaxweynaha maamulka Galmudug kaasoo sababey in warmurtiyeed adag soo saaraan madaxweynayaasha maamulada. Halkaan Ka Akhri\nArimaha kale oo sababey dib u noqoshada siyaasadeed ee Villa Soomaaliya ayaa waxaa kamid ahaa kulankii odayaal kamid ah beelaha dega maamulka Galmudug la qaateen Gudoomiye-yaasha labada aqal ee Baarlamaanka Soomaaliya kasoo ay ku sheegeen in madaxda dowlada Federaalka joojiso faragalinta siyaasadeed ay ku hayso arimaha gudaha maamulka Galmudug.\nDhinaca kale, sababaha kaliftey in Madaxweynaha Soomaaliya casuumaad deg deg ah u fidiyo Madaxweyniyaasha dowlad goboleedyada ayaa waxaa kamid ah kulankii fashilmey ee maalintii shaley Mudane Farmaajo la qaadan lahaa golayaasha Barlamanka Federalka.\nWararka kale ee Garowe Online ka helayo ilo kalsoon yahay ayaa sheegaya kadib markii wadanka Uganda iyo Ethiopia oo kamid ah wadamada ciidamada nabad ilaallinta Soomaaliya ka joogaan ay shaaciyeen in qaar ka tirsan deegaanaada ay ku sugan yihiin sida Baraawe iyo Halgan ka baxayaan. Halkaan Ka Akhri\nMadaxda sare ee dowlada oo arinkaan kala xiriirtey qaar ka tirsan wakiilada beesha caalamka sidii Uganda iyo Ethiopia cadaadis ugu saaraan lahaayeen ineysan ka biixn magaalooyinka Baraawe iyo Halkgan iyadoo lagu jiro xaalada lagula dagaalamayo kooxda Al Shabaab ayaa waxaa wararku sheegayaan iney ku wargaliyeen madaxda sare ee Villa Soomaaliya in Jawiga hadda siyaasdeed ee dalka ka jira u saamaxeen wax-ka-qabshada codsigooda.\nWarsidaha Garowe Online ayaa dhinaca kale fahansan in Madaxweynaha Puntland uu la soo hadlay xoghayaha qarmada midoobey kalana hadlay in la xaliyo khilaafka u dhexeeya maamul goboleedyada.\nIsbadaladaan siyaasadeed ee dhacey 24-kii saac ee ugu dambeeyey ayaa khasabtey in Madaxweyne Farmaajo Casuumaad u diro madaxda maamulada in kulan 28 Oct, 2017 isugu yimadaan Muqdisho isagoo dhinaca kale booqasho deg deg ah ugu baxey wadamada ciidamadu ka joogaan Soomaaliya sida Uganda, Ethiopia iyo dalka Jabuuti.\nWarsidaha Garowe Online ayaa ogaadey in waraaqaha caasumaada ah ee loo direy madaxda maamulada Soomaaliya uu qayb ka yahay Madaxweyne Xaaf iyadoo wararku sheegayaan in talabdaan tahay mid madaxda sare ee Soomaaliya ku badaleen siyaasadii ku aadneyd in laga takhaluso.


Wararka Maanta: Arbaco, Jun 26, 2013-MADAXWEYNAHA SOMALILAND: “Gooni isku-taagga Somaliland waa mid ku yimid rabitaanka Shacabka lagamana laabanayo”\nSiilaanyo ayaa hadalkiisa wuxuu jawaab u ahaa hadal uu madaxweynaha Somalia, Xasan Sheekh Maxamuud ka jeediyay isla xafladdan oo kale oo xalay ka dhacday madaxtooyada Soomaaliya, taasoo uu ku sheegay inay soo dhaweynayaan midnimada Soomaaliya ayna sameynayaan tanaasul walba oo ay taasi ku suuro-galayso.\n“Gooni-isku-taagga Somaliland waa mid ku yimid rabitaanka shacabka mana laga laaban karo, waayo ma ahan mid lagu dhawaaqay oo keliya, balse waa go’aan shacbi,” ayuu yiri Siilaanyo oo intaas ku daray in sidii uu gooni-isku-taaggan ku suuro-geli lahaa uu ku daaday dhiig fara badan.\nMadaxweynaha Somaliland ayaa sidoo kale sheegay inaysan diyaar u ahayn inay dib ula midoobaan Soomaaliya inteeda kale, isagoo xusay in Somaliland ay go’aan ku gaartay inay noqoto dowlad gooni ka ah Soomaaliya ayna dhabbahaas ku socon doonaan.\n“Midowgii Soomaali horay u dhexmaray waa halkiisa, balse maanta waxaan nahay dowlad gooni u taagan, mana doonayno inaan dib ula midowno Soomaaliya, go’aankeenuna waa sidaas,” ayuu Siilaanyo hadalkiisa raaciyay.\nXasan Sheekh oo ka hadlayay midnimada Soomaaliya ayaa xalay yiri: “Waxaan diyaar u nahay inaan la imaanno wax idinka dhaqa oo idinka daweeya dhibaatada aad tirsanaysaan. Waxaan idinkana idinka doonaynaa inaad noo dabacsanaataan oo wixii shalay dhacay sidii aanay u soo noqon lahayn aan uga wada shaqeynno.” Hadalka madaxweynaha Soomaaliya iyo jawaabta Siilaanyo uu bixiyay ayaa muujinaysa in Somaliland ay weli ku adkeysanayso inaysan dib ula midoobay Sooamaliya, halka dowladda Soomaaliya ay rajo weyn ka qabto in dib midnimadii Soomaaliya loo helo.\nMadaxweynaha dowladda federaalka Soomaaliya ayaa khudbadiisii xalay ku sheegay inay sii wadi doonaan wadahadallada u dhexeeya Soomaaliya iyo Somaliland, inkastoo uusan soo hadal qaadin madaxweynaha Somaliland uu si guud mar ah uga hadlay wadahadallada u dhexeeya maamulkiisa iyo dowladda Soomaaliya.\n26-kii Juun, 1960-kii ayay ahayd markii gobollada Waqooyi ee Soomaaliya ay xorriyadooda ka qaateen gumeystihii Ingiriiska, lagana taagay calankii ugu horreeyay ee Soomaaliyeed magaalada Hargeysa, waxayna 01-dii Luuliyo 1960-kii la midoobeen gobolladii Koonfureed oo xorriyadooda ka qaatay gumeysigii Talyaaniga.


17 October – Maalinta Caalamiga ee Cirib-tirka Faqriga. | Radio Himilo\nHome / Macluumaad / 17 October – Maalinta Caalamiga ee Cirib-tirka Faqriga.\nPosted by: radio himilo October 17, 2017\nMuqdisho – Maalinta Caalamiga ee Ciribtirka Faqriga waa munaasabad caalami ah oo sanad kasta 17 October loo dabaal-dego. QM ayaa si rasmi ah u aqoonsatay, hayeeshe abaabulkeeda wuxuu markii ugu horreysay ka hir-galay magaalada Paris ee dalka Faransiiska halkaas oo ku dhawaad 100,000 oo qof ay isugu yimaadeen daarta xarunta Human Rights si ay u sharfaan dhibanayaasha saboolnimada, gaajada, qalalaasaha iyo baqdinta sanadkii 1987-kii.\nJoseph Wresinski ayaa ahaa helaha Dhaqdhaqaaqa Caalamiga ee ATD Fourth World.\nMeel kasta oo lab iyo dhedig lagu canbaaraynayo inay ku nool yihiin faqri liita iyo xuquuqda aadanaha oo la carqaladeeyo, waa inaan isaga nimaadnaa hubinta in tix-gelin dhab ah loo samaynayo mas’uuliyadda naga saaran ayuu Joseph ka yiri mid kamid ah kal-fadhiyadii ay isugu yimaadeen.\nSi kastaba, sanadkan waa sanad-guuradii 25aad ee baaqa Kal-fadhiga Guud ee QM ay ku aqoonsatay Maalinta Caalamiga ee Ciribtirka Faqriga 22 bishii December sanadkii 1992.\nSidoo kale, sanadkan waa sanad-guuradii 30aad ee baaqa Joseph Wresinski taas oo dhiirri-gelisay munaasabadda 17 October inay tahay Maalinta laga adkaan karo Faqriga.\nKu dhawaad hal bilyan oo carruur ah ayaa maanta ku nool faqriga. Marka loo eego hey’adda UNICEF, 22,000 oo carruur ah ayaa maalin kasta u dhinta faqriga.\n805 milyan oo qof oo dunida saaran ayaan heysan cunno ku filan oo ay cunaan. Keydadka cuntadu waa u muhiim si loogu celiyo gesiin ay dhuuni ka dhigtaan.\nIn ka badan 750 malyuun ayaan heysan biyo nadiif ah oo ay cabaan. Shuban-biyood iyo cudurro la halmaala oo biya yaraantu sababtay awgeed, nadaafad-darri iyo hufnaan la’aan ayaa sanad kasta waxaa u dhinta tiro lagu qiyaasay 842,000 – ama 2,300 oo qof maalin walba.\nSanadkii 2011, 165 milyan oo carruur ah oo da’da 5 jir ka hooseysa ayaa gabay korriimada sababo la xiriira macluul baahsan oo halakeysay.\nCudurrada laga hortagi karo sida Shuban-biyoodka iyo koolba aaryada waxay sanad kasta dilaan 2 milyan oo carruur ah kuwaas oo aad ugu dhiban helidda daweyntii haboonayd.\nQiyaasaha la sameeyey sanadkii 2013-ka, 21.8 milyan oo carruur ah oo da’da sanad jirka ka hooseysa ayaan helin dhibcaha tallaalka cudurrada uu kamid yahay teetanada.\nRubuc kamid ah bulshooyinka caalamka oo u dhiganta 1.6 bilyan oo dad ah waxay ku nool yihiin mugdi aan lahayn koronto la ifsado. Boqolkiiba 80% kamid ah dadweynaha caalamku waxay ku nool yihiin wax ka yar 10$ maalintiiba.\nHey’adda Oxfam waxay qiyaastay inay qaadanayso $60 bilyan ssanad gudihiis in laga adkaado ama la ciribtiro saboolnimada caalamka. Adduun lacageedkani wuxuu rubuc ka yahay dakhliga soo gala 100 qof ee dunida ugu hodansan.\nHey’adda cuntada adduunka ee WFP waxay sheegtay in sabool badan gaajada ay ku jiraan dhaxalsiisay saboolnimada. Gaajadu waa sababta koobaad ee dhimashada caalamka taas oo dilaysa in ka badan isku darka wadarta u dhimanaysa cudurrada HIV/AIDS, Duumada iyo Qaaxada.\nPrevious: Qaraxii Zoobe – Wixii Dhacay Mafududeyn.\nNext: Real Madrid waxay doonaysaa Macalinka Tottenham.


Yuusuf Dabageed oo loo balan qaaday Madaxweyne kuxigeenka Hirshabelle iyo Lacag | Wardoon\nHome Somali News Yuusuf Dabageed oo loo balan qaaday Madaxweyne kuxigeenka Hirshabelle iyo Lacag\nYuusuf Dabageed oo loo balan qaaday Madaxweyne kuxigeenka Hirshabelle iyo Lacag\nWarar lagu kalsoonaan karo oon helnay ayaa sheegaya in Madaxtooyada Soomaaliya ka shaqeeneyso sidii isbadal loogu sameyn lahaa hogaanka sare ee maamulka Hirshabelle gaar ahaan tan Madaxweynaha.\nWaxaa hada taagan khilaaf ka dhashay in xilka Madaxweynaha maamulka Hirshabelle noqoto doorasho furan oo loowada tartami karo, taa oo ka dhigeysa in xilkaasi waayi doonaan Beesha Xawaadle oo horey u heesatay iskuna siisay xilkaasi.\nWaxgaradka iyo siyaasiyiinta Beesha Xawaadle ayaa inta badan kasoo horjeestay in xilka Madaxweynaha laga wareejiyo beeshooda, waxa ayna ku hanjabeen in hadii xilkaasi laga wareejiyo isaga bixi doonaan Hirshabelle.\nMadaxtooyada Soomaaliya ayaa bilowday qorshe ay ku raadineyso siyaasiyiin saameyn ku dhax leh beesha Xawaadle iyo gobolka Hiiraan si loogu qanciyo in xilka Madaxweynaha loogu wareejiyo Sh.Dhaxe una qaataan Caasimad iyo Madaxweyne kuxigeen.\nIlo lagu kalsoonaan karo ayaa sheegaya in Yuusuf Axmed Hagar (Dabageed) oo kamid ah siyaasiyiinta saameynta ku leh Hiiraan la geeyay Villa Soomaaliya laguna qanciyay in la siiyo xilka Madaxweyne kuxigeenka Hirshabelle iyo lacag gaareysa Hal Milyan oo Dollar.\nXogaha aan heleyno ayaana sheegaya in Dabageed uu aqbalay inta badan balanqaadkii loo sameeyay iyo shuruudaha lagu xiray ay kamid tahay in uu ka shaqeeyo in uusan Baarlamaanka doorashada Baladweyne uusan kasoo gali Cabdulaahi Sanbaloolshe.\nMadaxtooyada Soomaaliya ayaa halis u aragta in Sanbaloolshe oo ah nin aan ganban mucaaradna ku ah in uu soo galo Baarlamaanka federaalka, waxa ayna Madaxtooyada dadaal ku bixineysaa sidii looga hortagi lahaa in Sanbaloolshe Xildhibaan noqdo.\nQorshaha Villa Soomaaliya ku raadineyso siyaasiyiin raali ka noqon kara in Hiiraan laga wareejiyo xilka Madaxweynaha ayaana wali socda, waxa ayna Villa Soomaaliya baadi goob ugu jirtaa xubno kale oo saameyn ku leh Beesha Xawaadle si ay uga iibiyaan damacooda.\nSiyaasiyiin dhoor ah oo kasoo jeeda Beesha Xawaadle ayaana lagu qanciyay in aysan kahor imaan qorshaha xilka Madaxweynaha Hirshabelle looga wareejinayo beeshaasi , waxaana siyaasiyiinta qaar loo balan qaaday in Xildhibaano laga dhigi doono.\nPrevious articleDagaal khasaare geystay oo ka dhacay Muqdisho\nNext articleDAAWO:-Waare waa nin jiis ah oo lugta kaxiran\nXulka Kubada Cagta Gobolka Banaadir oo ku guuleestay Ciyaarihii maamul goboleedyada\nDAAWO:-Qoor Qoor oo muqdisho tagay+SAWIRRO


Home Wararka Golaha Ammanka ee QM Oo dib udhigay Xiliga ay Ciidanka AMISOM kabaxayan...\nGolaha Ammanka ee QM Oo dib udhigay Xiliga ay Ciidanka AMISOM kabaxayan Soomaaliya(Sababta)\nIsniintii oo shalay aheed kulan ay yeesheyn Golaha ammanka ee QM ayaa waxay mudo kordhin ku sameyen xiliga la dhimayo Ciidanka AMISOM ee ku sugan gudaha dalka Soomaaliya,kadib war qoraal ah oo ay soo sareyn.\nQM ayaa meel mariyay in ilaa 31-ka bisha May ee 2019-ka dib loo dhigo dhimista Cidanka AMISOM oo lagu waday in ay bilaabato dhamaadka sanadkan.\nDowlada federaalka ee Soomaalaaiya ayaa horay ushaacisay in Ciidanka AMISOM ay gabi ahaan dalka isaga baxayaan sanadka 2020-ka,waxeyna sheegtay in ciidamada dowlada ay la wareeegi doonan ammanka guud ee dalka.\nDood waqti badan qaadatay kadib ayaa waxa gulaha ammanka ee QM isku raaceyn indib loo dhigo dhimista iyo kabixda ciidanka AMISOMgudaha dalka Soomaaliya.\nWaxaa lagu wadaa in 31-ka bisha May ee sanadka 2019-ka ay in dib ubilaaban doonan dhimista ciidanka AMISOM ee ku sugan Soomaaliya,waxeyna ciidankas tiro ahaan gaarayan 20,626 Askari, waxaana guluhu hakiyay 2,oo oo askari oo lagu waday inay kabaxaan bilaha Octobaer iyo Desember gudaha Soomaaliya.\nPrevious articleRw Khayre Oo lagu qasbay inoo ka baaqdo Safar uu ku tagi rabay Degaanka Garacad ee G/Mudug\nNext articleCabdiwali Gaas oo ka Carooday Diidmadii Rw khayre uu Diiday inuu ka Dhagax dhigo deeganka Garacad (Gaas Oo Safar ku tagaya Garacad)


Dhabano-heysiga Hiiraan iyo u xaglinta JOWHAR | Caasimada Online\nHome Warar Dhabano-heysiga Hiiraan iyo u xaglinta JOWHAR\nDhabano-heysiga Hiiraan iyo u xaglinta JOWHAR\nMuqdisho (Caasimada Online) – Dabaysha Isbedelka Siyaasadeed iyo Dhismaha Maamul-gobaleedyadda ayaa waxay si carcar leh uga socotay Somalia, balse, waxa xawligaasi shiiqiyey Dadaalka gaabiska ah ee loogu ololeynayo in la isugu yimaado Madasha Gogosha taallo ee magaalladda Jowhar.\nMadaxweynaha DFS , Xasan Sheekh Maxamuud waxa uu isbuucii hore dadaal u galay inuu Odayaasha Dhaqanka ee Beelaha wada deggan Gobalka Hiiraan ku soo baraarujiyo inay ka qeyb galaan Madasha lagu dhisi doono Maamul-gobaleedka Hiiraan iyo Sh/dhexe.\nMadaxweynaha oo saddex maalmood Kulamo xasaasi ah ku yeeshay magaalladda Beledweyne, waxa uu ku guuleystay inay Odayaasha Dhaqanka ayidaan Taladiisa, kadib, markii uu ka qanciyey Gocasho iyo arrimo Farsamo lagu dhaqay.\nWasaaradda Arrimaha Gudaha ee Xukuumadda Federalka waxay shaacisay inuu Shirka furmi doono Isbuuca soo socda, islamarkaana ay socdaan Qabanqaabadda Taabagelinta Shirkaasi.\nRajo wanaagga ay DFS muujinaysa ayaa waxaa feer ordaya Odayaal dhaqameedyo had iyo jeer lahadlayo Warbaahinadda Calaamiga iyo kuwa Maxaliga, kuwaasi oo rajo beel ka muujinaya Qabsoomida Shirkaasi.\nXeeldheerayaasha ayaa rumeysan inay DFS aad uga fekereen sidii loo qanci lahaa Beelaha wada deggan Hiiraan iyo Sh/dhexe oo iyagu xarig jiid xooggan u galay inuu midba u ololeeyo Marti-gelinta Madasha lagu yegleeli doono Maamul gobaleedka Sh/dhexe.\nMadaxweynaha DFS Xassan Sheekh waxa uu soo saaray Wargeeto laga dheehan karo Go’aan Madaxweyne oo lagu lamaaniyey Qancinta Labada Gobal, wuxuuna Madaxweynuhu shaaciyey inay Jowhar marti-gelinayso Shirka Maamul u samaynta, halka Degmadda Buulo-burde ka noqonayso Caasimadda KMG ee Maamulka Cusub.\nTallada noocaasi ayaana u muuqata inay Wareegtada Madaxweynaha tahay mid Dheelitiran oo aan hal dhinac u xaglinin, waana Nidaam meel dhexe isugu keenayo Siyaasiyiinta iyo Odayaasha Dhaqanka ee Goballadda Hiiraan iyo Sh/dhexe.\nDadweynaha waxay dhabano-hays ka qaadeen caqabadda hor taagan Qabsoomida Shirka, waxaana aad la isku weydiinayaa sababaha dib u dhigayo Rajadda Dhismaha Maamul gobaleedka Hiiraan iyo Sh/dhexe.\nSi kastaba ha ahaatee, Xaqiiqo ahaan, waxaa la dareemi karaa inay jiraan caqabado muuqda iyo kuwa aan muuqanin oo caqabad ku ah Qabsoomidda Shirkaasi, waxaana isweydiin mudan Maxaa ku hor gudan Maamul u smaynta Goballadda Hiiraan iyo Sh/dhexe, ma Siyaasiyiin baa wax hoos ka hagayo, ma Odayaal Dhaqameedka Labada Gobal baa kala didsan, mise guuxa taagan ayaa qeyb ka ah Gorgortanka Xilalka Sare ee Maamul gobaleedka iyo Hawl fududeynta Dufanaysan ee Gogol fadhiga Odayaasha oo ay u arkaan inay Dowladda ka meermeerayso ?


Sida Loo Abuuro Waxbadan oo Hogaamiya B2B oo Nuxur Leh | Martech Zone\nSarkaalka Sarkaalka Suuqgeyntu (CMO) wuxuu bilaabay a daraasad cusub oo udub dhexaad u ah sida suuqgeynta ay si wax ku ool ah ugu abuuri karto hogaamin iib ah oo tayo leh iyada oo loo marayo ku-qasbid ku-habboon hoggaanka fikirka - hawl la caddeeyey inay halgan u tahay suuqleyda maanta. Dhab ahaan, kaliya 12% ee suuqleyda waxay aaminsan yihiin inay leeyihiin matoorro suuq-geyn ah oo wax-qabad sare leh oo si istiraatiijiyad ah loo qorsheeyay in lagu bartilmaameedsado dhagaystayaasha saxda ah ee leh waxyaabaha ku habboon iyo qancinta.\nKhaladaadka ugu sareeya ee saameeya tirada soo dejinta ama diiwaangelinta waxaa ka mid ah:\n48% suuqleyda ayaan horumarin waxyaabaha loo habeeyay ee loogu talagalay dhageystayaasha bartilmaameedka ah.\n48% suuqleyda ayaa ah in aan loo qoondeyn miisaaniyad ku filan si loo abuuro waxyaabo soo jiidasho leh oo awood leh.\n44% suuqleyda ayaa ah soosaarida waxyaabaha ku habboon ama macno u leh dhagaystayaasha kala duwan.\n43% suuqleyda ayaa abuuraya nuxurka taasi in aan la gaarin go'aanka saxda ah guud ahaan ururka.\n39% suuqleyda ayaa ah aan kabaallayneynin marinnada saxda ah ee wax loo qaybiyo iyo fursadaha isweydaarsiga si loo kordhiyo gaadhista.\nJiilka B2B Lead with Content wuxuu ubaahan yahay dhaqamadan ugu wanaagsan\nKa faa'iideyso qaababka wax ku oolka ah ee qaybinta iyo isugeynta.\nU qaybi mawduucyada macluumaadka jira iyo ilaha dhinac saddexaad.\nAbuur nuxurka kobcinta macdanta.\nKu habboon mawduucyada bartilmaameedka dhagaystayaasha.\nIn la sameeyo iskaashi buuxa oo u dhexeeya suuq geynta iyo iibinta.\nDaraasada, Qulqulka Macdanta "Lead Lead" ee kaa caawinaysa inaad kobocdo, Waxay ogaataa in shirkadaha badankood ay ka maqan yihiin isku mid ahaanta waxa ka dhigan hogaaminta iibka dhabta ah. Sidoo kale kama mid aha kuwo si wax ku ool ah ula shaqeynaya iibka iyo kooxaha horumarinta ganacsiga si ay u abuuraan is waafajin ku saabsan istiraatiijiyado abuur, mowduucyo iyo ajandayaal u doodid\nWarbixinta waxaa ku jira natiijooyinka ka soo baxay sahaminta suuqleyda heerka sare ee warshadaha kala duwan, marka lagu daro wareysiyada lala yeelanayo maamulayaasha suuq geynta ee IBM, SAP, Thermo Fisher Scientific, OpenText, CA Technologies iyo Informatica. Cilmi-baaristu waxay si qoto-dheer u eegaysaa, aragti dhammaystiran oo ku saabsan sida loo maareeyo istiraatiijiyadaha suuq-geynta waxyaabaha, sida loo cabbirayo waxqabadka maaddooyinka, iyo heerka digriiga la duubay, kor loogu qaadayo iyo isku-darka si loo soo saaro qulqulka hoggaanka ugu wanaagsan.\nTags: b2bsuuq geynta b2bjiilka hogaaminta b2bbarbaarinta b2bxeeladaha hogaaminta b2bhogaaminta b2bcmogolaha cmo\nMaqaal aad u xeel dheer. Ma jeclaan laheyd inaad aqriso maqaalo kale oo lamid ah. Mahadsanid\nDouglas, oo aad ugu faraxsan inuu helay balooggaaga iyo agabyada oo aad ka wada faa'iideysato dhammaantood. Waxyaabaha la qaabeeyey, dhagaystayaasha bartilmaameedka ah, hogaamiyaasha B2B, kuwan oo dhami waa fikrado fiican oo la doonayo. Maxay tahay fikirkaaga ku saabsan u socodsiinta hawshan shirkadaha hogaaminaya B2B ee u maleynaya inay diiradooda ugu weyn si ay u fuliyaan kor ku xusan hal olole ugu weyn? Waxaan fiirinayaa sanduuqa wicitaanka, bant.io iyo leadgenius. Waad ku mahadsantahay kaalmadaada.\nNabade John! Tani waxay noqon laheyd wada hadal aad u wanaagsan Beesha MarTech - fadlan ku soo biir oo dhaji!\nWaxaan ka helay cilmi baarista ku dhacday qoraalkan. Ku-guuleysiga suuq-geynta waxyaabaha ayaa aad uga dhib badan inta badan suuqleydu filayaan- gaar ahaan ganacsiyada yar-yar ee miisaaniyaddoodu yar tahay, xooggooda, iyo khibraddooda.


Gudoomiyaha Olympica ga Somaliland Xasan Waraabacade oo si rasmi ah Isku casiley | SDWO.COM & SomalilandNews.net\nPublished on September 23, 2015 by sdwo · No Comments\nHadalhayanta ilaa shalay laga hadal hayey magaaalada Hargeysa inuu is casilayo Gudoomiyahii Ciyaaraha Olympic ga Somaliland Xasan Waraabacade ayaa shaaca ka qaaday inuu iskacasiley xilkii gudoomiyinimada. Haldoor Xasan Waraabacade ayaa noo xaqiijiyey mar aan maanta xidhiidh la samaynay inuu is casilaadiisa uu qoraal ugu gudbiyey Wasiirak Ciyaaraha, kana rajaynayo inuu si wanaagsan uga aqbalidoono iscasilaadiisa. Waxanu yidhi:\nWaxaan si buuxda iskaga casilay Gudoomiyanimada Olymbiga shalay oo taariikhdu ahaayd 22.9.2015. Waxaan cadeeynayaa in aan dhalinyaradda sidaaydii hore ee aan ugu adeegi jiray si mutadawacnimo ah aan ugu adeego wax kastana aan la qabto kamana caajisaayo maadaama aan u soo adeegay 21 sanadood. Waxaan u rajeeynayaa in qarankeenu uu maalin maalmaha ka mida ahmiyadda koobaad siin doono dhalinyaradda iyo cayaaraha\nHaldoor Xasan ayaan ilaa hada wax faahfaahin ah ka bixinin waxa keenay is casilaadisa xili ay fooda inagu soo hayaan tartankii ciyaaraha gobolada oo dhawr jeer dib u dhacay lana filayo inay qabsoomaan bisha October ee sanadkan. Xasan ayaa saxaafada u balanqaaday inuu si faahfaahsan uga hadlidoono waxyaabaha ku sii cadaadiyey inuu xiligan ka dhexbaxo wasaaradii Ciyaaraha. Xasan Waraabacade ayaa wax badan ka qabtay si mutadawacnimo ah tan iyo intii dalka dib loogu soo laabtay isagoo dhalinyarada ka caawin jiray dhinaca dharka iyo kabaha ciyaaraha iyo kubadahaba. Xasan waxa lagu xasuusandoonaa horumarka uu gaadhsiiyey ciayaaraha Somaliland isaga oo ay taariikhada u gashay inuu yahay ninkii u horeeyey ee ka fakira inuu garoonada kubada ee kaarbetka la dhilgo uu ka hirgeliyey magaalada Hargeysa, taasi oo sababtay in dad badani ay kaga deydaan fikradii cusubayd ee uu dalka ku soo kordhiyey, isagoo dadkana u fududeeyay inuu ka caawiyo habka loo dhigo kaarbadka iyo soo iibintiisaba. Magaalada Hargeysa ayaa mudo sanad iyo badh gudahood ah ku yeelatay in ka badan 30 garoon oo kuwa karbatku yaalaan ah. Fikirkan ayaa ku sii fiday Somaliland inteedii kale iyadoo laga hirgeliyey garoono noocan oo kale ah Burco, Berbera, Gebiley iyo Borama. Aakhirkiina fikirkii xasan wuxuu sababay in xukuumaduna ku dhiirato oo ay doogii karbatka ah ay dhigto garoonka weyn ee kubada Cagta ee Hargeysa oo bil ka hor la dhameeyay.


Somaliland: Telesom Oo Dagaal Adeg Ku Haysa Shacabka Isticmaashayne Inay Suuqa Galiso Laca,, - Wargane News\nHome Somali News Somaliland: Telesom Oo Dagaal Adeg Ku Haysa Shacabka Isticmaashayne Inay Suuqa Galiso...\nTELESOM Oo Mar Kale Ku Dhaqaaqday Tallaabo Dhaawacday Kalsoonida Maxcaamiisheeda Iyo Aaminaaddii Lagu Qabay Oo Meesha Kasii Baxaysa\nShirkadda Isg-gaadhsiinta ee TELESOM, ayaa sii wadata khiddadaha qarsoon ee ay ku xalaashanayso dhiigga shacabka danyarta ah, isla markaana kaga faa’iidaysanayso jileeca dawladda hoggaanka haysa, waxana ay mar kale u xadhko xidhatay sidii uu adeegga Zaadku usii ahaan lahaa mid waara oo ay hantida umaddu weli jeebadahooda ugu sii xaraysnaadaan.\nKhiddada cusub ee ay shirkaddani qaadday, ayaa ah inay si hoose ula heshiisay Baanka dhexe isla markaana ay suuqa soo gelisay dollar aaad u xad-dhaaf ah oo u badan lacagihii ay umaddu adeegga Zaadka ku aamineen, iyada oo ujeeddaduna tahay in dollarku hoos u dhaco oo ay bulshada iyo xukuumadduba ka mashquulaan amarradii meesha lagaga saarayey Zaad-ka wixii ka yar $100(boqol dollar), taas oo ay qodob ay shirkaddu u aragto inuu curyaamin ku yahay ganacsigeeda.\nLacagaha ay shirkaddani suuqa soo gelisay oo sida aynu hore usoo sheegnay la filayo inay qayb ka tahay hantidii umaddu adeegga Zaad-ka ku aamintay, ayaa si weyn looga dareemayaa suuqyada kala duwan ee dalka, waxana intiisa ugu badan shalay lagu farraqay suuqa sarrifka ee Hargeysa.\nMagaalooyinka waaweyn ee gobollada dalka, ayaa iyagana la filayaa in maalmaha soo socda loo raro dollar tiro badan oo kor loogu soo qaadayo qiimaha shilinka Somaliland ee ay horseedka ka tahay shirkadda TELESOM oo iyadu danteeda gaarka ah ka dhex aragtay in qiimaha dollarka la jebiyo, si aanay dadku ugu soo jeedsan adeega Zaad-ka oo bulshadu kasii niyad jabayso.\nIsku dayada ay TELESOM ku xalaashanayso adeeggeedda Zaad-ka, isla markaana ay lacagihii umaddu adeegaas ku aamintay suuqa ku gelinayso, ayaa abuuraysa shaki iyo aaminaad-darro cusub oo bulshada soo food saartay, waxana xusid mudan inaanay jirin wax dammaanad ah oo bulshada lacagtooda halkaas ku aamintay aanay ka haysanin shirkadda TELESOM.\nKu qabsashada lacagaha bulshada loo hayo ee shirkadda TELESOM ay danaheeda fushato, ayaa haatan ka hor ahaa qarsoodi, waxase ay dibadda usoo baxeen markii ay shirkadda soo foodsaartay culays ka yimi amaamiirtii ma dhalayska noqday ee xukuumadda oo ay doonayso inuu adeeggaasi weli sii shaqeeyo, maadaama oo uu yahay jidka kaliya ee ay dakhliga ka hesho.


Hoggaamiyeyaal ka tirsanaa Daacish oo kasoo hormuuqday Maxkamada Ciidamada | Radio Baidoa\nGuriga Wararka Maanta Hoggaamiyeyaal ka tirsanaa Daacish oo kasoo hormuuqday Maxkamada Ciidamada\nHoggaamiyeyaal ka tirsanaa Daacish oo kasoo hormuuqday Maxkamada Ciidamada\nMaxkamadda Darajada koowaad ee Ciidamada qalabka sidda ayaa Maanta Waxaa kasoo hormuuqday eedeysanayaal ka tirsanaa Daacish.\nMahad Max’ud Cabdi oo Magacyadiisa Af-garashada yihiin (Abtidoon, Abuu-yaasiin) iyo Max’ed Daa’uud Daahir Warsame oo isagana loo yaqaanno (Dr,raage) ayaa loo heystaa in ay ka mid ahaayeen Daacish.\nMahad Max’ud Cabdi ayaa isaga dadaal ugu jiray sidii uu aas-aasi lahaa koox kale oo Daacish ah kuwaasi oo ka madax banaan Daacishta ah ee uu hogaamiyo Cabduqaadir Muumin sidda ay sheegtay Maxkamadda Ciidamada.\nSafar dheer ayuu u soo galay sidii uu soomaaliya ku soo gaari lahaa, waxa uuna heysta dhalashada Ruushka oo uu muddo ku maqnaa waddankaas, waxa uu sidoo kale ku soo qaatay qeyb ka mid ah noloshiisa waddanka Syria, isagoo ugu dambeyn ku biiray kooxda Daacish uu ka mid noqday kuwa ugu sarreeyo balse mar dambe ay is qabteen.\nMax’d Daa’uud Daahir Warsame, oo Magiciisa Af-garashada yahay (Dr,raage) ayaa isna lagu eedeeyay in uu ahaa madaxa maaliyadda kooxda, sidoo kale ahaa caawiye xagga caafimaadka ah ayaa cadeymaha Maxkamadda lala keenay waxaa ka mid ahaa Akoonada Lacageed ee uu isticmaalay iyo shirakidihii uu ka isticmaali jiray Lacagaha.\nGuddoomiyaha Maxkamadda Darajadda 1-aad ee Ciidamada Qalabka Sida G/sare Xasan Cali Nuur Shuute ayaa soo xiray fadhiga Maxkamadda, waxa uuna u sheegay dhammaan ka qeyb-galayaasha in Maxkamadda ay go’aanka dib ka soo saari doonaan.


AF-BARKII CARRUURTA EE SOOMAALIDII HORE - مركز الكتاب للبحوث والدراسات\nنشرت بواسطة: Mukhtaar Cabdi Axmed في مقالات 2 يونيو، 2020\t0 414 زيارة\nMarka hore allaah ayaa mahadleh, Nebigeenii Muxammed ahaa naxariisi korkiisa ha ahaato.\nQormadaan aan ugu magacdaray afbarkii carruurta ee soomaalidii hore waxaan ku eegi doonaa Idamka allaah sidii ay soomaalidu ilmaha u af_bari jireen uguna diyaarin jireen saaxadii ku dhisnayd aftahamnimada iyo adadayga.\nSoomaalidu waxa ay dhaqan u lahaayeen murtida noocyadeeda kala duwan(gabayag, geeraarka,heesta IWM) iyo tiraab aqooneed ku salaysnayd habdhaqankooda. Marmarka qaarkood xulashada lamaanaha, duubka reerka hogaamin doona iyo odayga geedka u meteli doona waxaa lagu xulan jirey af-maalnimadiisa iyo toosnaanta tiraab hadalkiisa.\nSidaas daraadeed marka uu ilmuhu dhasho hooyada soomaaliyeed waxa ay wiilkeeda iyo gabadheeda u diyaarin jirtey saaxada lahayd sifooyinka aan korkusoo xusnay. Waxaa lama huraan ahayd in hooyadu ay aad ugu dedaasho afbarka ilmaha iyo korintiisaba.\nHadaba qormadaan waxaan waxaan ku soo qaadan doonaa.\n1. Heesaha carruurta loo tiriyo iyo saamayntooda.\n2. Maaweelada carruurta iyo faa’iidada ay u leedahay ilmaha.\n3. Hogatusaalaynta ilamaha ee habnololeedka.\n4. gunaanad iyo geba-gebo.\n1. Heesaha carruurta loo tiriyo iyo saamayntooda\nHeesaha carruurta loo tiriyo waa ay fara badanyihiin waana kala u jeedooyin duwanyin iyo xilliyo duwanyihiin. Sidaas darteed waxaan kalkaan kusoo qaadan doonaa dhowr tusaale oo kala duwan.\n“Markaad dhalatee dhawaaqday\nDhulkaa ii wada iftiimay\nDhurwaayo iga dareere”\nHeestaan waxaa ay hooyadu tirisaa xilliga dhalashada ilmaha yar jinsiguu doono ha noqdee. Heestaan waxaan ka dheehaneynaa faxad iyo ray rayn. ilmuhu marka uu yaryahay waxa uu duubaa afcaasha hareerahiisa ka dhacaaya, Sidaas darteed ilha heestaan loogu celceliyo waxa uu noqondoonaa mid markuu weynaado fahmo afka iyo qiimihiisa.\n” Ninkii dila oo dagaala\nNinkii duur kulul ku duugey\nAsaan duunyo u diraynin\nDagaal baa naga dhexeeya\ndabkana kala qaadan meyno”\nHeestaan waxaa la tiriyaa marka ilmuhu uu dhawr bilood jiro ilaa uu ka kobcaayo.\nWaa hees cajiib ah oo hooyadu ilmaha ugu hoga tusaalayneyso in ninkii dila ama waxyeela ay colaad u tahay. waa hees ilmaha ku abuureysa kalsooni nafeed iyo mustaqbal ifaaya inleen hooyadiisaa la jirtee.\n“Hobeeya hobeey hobeeya\nHobaaladu dhawrtayow waa\nAr ma geelii baa arooray\nArooroo oon ku raagey\nMa odaygii baa socdaalay\nSocdaaloo socod ku raagey\nWar ma naasii baa gobnoomey\nGobnoomoo godol ka weydey\nWar ma reerkii baa sabool ah\nSabool oo subag ku siinin\nMaxaad la samaamureysaa”\nHeestaan waxa hooyadu tirisaa marka uu ilmuhu u muujiyo Tabasho noocey doonto ha agate. waa hees xambaarsan macna aad u balaaran oo aan qormadaan kooban lagu soo koobi karin. Waxay xambaarsantahay kobcin maskaxeed, garaadka ilmaha oo kor loo qaadayo, maaweelo iyo madadaalo IWM.\nMaaweelada carruurtu waa nooc ka mid ah madadaalada waxay ka koobantahay heeso, biitaysi, carabjalaqsi, waayawaayo IWM.\nUjeedooyinka maaweelada waxaa ka mid ah in xilliga firaaqada ah carruurta lagu madadaaliyo iyo in carruurta la baro: dhaqanka, habnololeedka iyo Afka.\nHaddii aan dhowr tusaale oo maaweelada ku saabsan soo qaadano waxaa ka mid ah:\n” beri reerkayagu guur Hawkeye\nGuuryoo galbeed qabey Haawiyee\nBali gubadleh kor u dhaaf Haawiyee\nWaxaraa wad lay yiri Haawiyee\nWadi maayo baan iri Haawiyee\nIska soo wad lay yiri Haawiyee\nIska soo wadaan waday Haawiyee\nTiriyoo tiraa maqan Haawiyee\nTiro qoor cas baa maqan Haawiyee\nDoondoonayoo helay Haawiyee\nDoob meel hurdaan helay Haawiyee\nDoobow aryaa tahay Haawiyee\nDoob ciisa maxamuud Haawiyee\nSamataro aryaa tahay Haawiyee\nSamataro mareexaan Haawiyee”\nMaaweelada waxaa la yiraahdaa “haawiyee” waa dhigane u dhigan sida heesta kana waramaaya waayo waayo iyo waayihii la soo Maray. Waa dhigane xambaarsan aftahannimo iyo xikmad farabadan. waa dhigane tusinaaya hayaanka iyo geediga ay soomaalidu dhaqanka u leedahay. carruurtu waxa ay tiriyaan markey ciyaarayaan iyo marka ay fiidkii Caanaha sugayaan.\nMaaweelada cajiibka ah oo ay carruurta soomaaliyeed ku ciyaarto waxaa ka mid ah biitaysiga sida:\n” Biitoy biito\nBiito xariir ah\nOo daba oogan\nBal aan soo eegee\nBiitaysigu waa nooc ka mid ah ciyaar dhaqameedda carruurtu ay ciyaarto.\nWaxaa loo sameeyaa qaab cajiib ah oo inta dhowr ciyaal ahi is urusadaan ayey lugaha fidiyaan ka dibna biitaystaan lugtii ay ku dul dhacdo kelmedda ugu danbaysa ayaa la laabaa sidaas ayeyna ku socotaa ilaa bar dhammaadka.\nWaxaa kale oo iyana ka mid ah waxyaalaha carruurta lagu madadaaliyo carrab jalaqsiga.\nCarrab jalaqsigu waa in lagu celceliyo oraaho ay ku jiraan kelmedo dhigaal iyo dhawaaq ahaanba isku dhow. Ujeedka ugu weyn oo carruurta loobaro waa in ilmaha luuqaddiisu adkaato uuna fahmo micnaha suugaantu leedahay. Carrab jalaqsiga waxaa ka mid ah:\n” fiqi shinni Shaluu taalo fiqi shirwac Sergey.\nFiqi shirwac shaluu taalo fiqi shinni degey”\n3. Hoga-tusaalaynta ilmaha ee hab nololeedka.\nSoomaali badini waxa ay ku noolyihii nolosha reer guuraanimada taas oo ah nolol aan sahlanayn dhinaca aftahannimada, marti soorka, IWM.\nTusaale ahaan soomaalidu waxa ay aad u qadarisaa martida. Aabe iyo hooyo kastaaba waxa ay ilmahooda ku carbiyaan sidii uu u noqon laha mid deeqsi ah oo aan markuu weynaado lagu xaman helbel ama heblaayo looma hoydo.\nWaxaa daliil cad inoogu filan boqolaal xikmadood oo ka mid ah xigmadaha soomaalida oo ina tusinaaya arintaas.\nGabaygan hoose waxa uu si farshaxan nimo leh u hoga tusaalaynayaa wiilka uu ku wajahanyahay qiimaha martisoorka iyo doqonnimada bakhaylnimada.\n“Wiil labiyo toban jirey hadduu leli ahaan waayo.\nMuslim leyl u soo galay hadduu luun ka rogi.\nRaganimo luddii kuma jirtee liicye bal ogaada.”\nTusaalayaasha cajiibka ah waxaa ka mid ah markuu reerku guuro oo ubadka yar yiri daalaan hooyadu si ay ugu dhiiri geliso socodka uguna sheegto dhibkan iyo daalkan barwaaqada ka danbaysa waxa ay tiraahdaa:\n” waan oonayeey oonayeey\nNa arooriyaay ooriyaay\nGeel noo lisaay noo lisaay\nBeri geediyeey geediyeey\nban abaara eey baara eey\nBiyo qaadashooy qaadashooy\nBerri doog le eey doog le eey\nMarka uu ilmuhu heestaas maqlo ayuu karaar qaataa oo daalku daayaa oo niyadiisu samaataa oo waxaa isu sawirta kob rays leh, xoolihii oo dhergey iyo isagoo caano intuu ka dhergey boodaalaysanaaya.\nGeba gebo iyo gunaanad\nWaxaan halkaas ku hakineynaa qormadeenii aan ugu magac darnay afbarkii carruurta ee soomaalidii hore.\nAllaah ayaa mahad leh.\nAf-bar caruurta hore soomaalidii\t2020-06-02\nMukhtaar Cabdi Axmed\nالوسوم :Af-bar caruurta hore soomaalidii\nالسابق: منهج عائشة الصدّيقة في نقد الأحاديث المروية\nالتالي: رجولة أم ذكورة؟!\nعن Mukhtaar Cabdi Axmed\nبواسطة Mukhtaar Cabdi Axmed


Air New Zealand waxay rabtaa inaad cabto qaxwadaada oo aad cunta koobka kafeega\nBogga ugu weyn » Maqaallada Wararkii Ugu Dambeeyay » kariska » Air New Zealand waxay rabtaa inaad cabto qaxwadaada oo aad cunta koobka kafeega\nAirlines • Airport • Jebinta Wararka Caalamka • Jebinta Wararka New Zealand • Jebinta Wararka Safarka • Safarka Ganacsiga • kariska • News • Waajib ah • Technology • Dalxiiska • Gaadiidka • Warka Safarka Safarka • Daalacanayo Hadda • Wararka kala duwan\nAir New Zealand waxay bilowday tijaabinta koobabka kafee ee la cuni karo macaamiishooda hawada iyo dhulka maadaama ay baareyso habab cusub oo casri ah si loola kulmo caqabadaheeda waara.\nShirkaddu waxay hadda u adeegtaa in ka badan siddeed milyan oo koob oo kafee ah sannad kasta.\nMaamulaha Waayeelka Macaamiisha ee Air New Zealand Niki Chave ayaa sheegay in inkasta oo koobabka haatan ee shirkada ay yihiin kuwo la iskudarsan karo, hadafka ugu dambeeya ayaa ah in gebi ahaanba laga saaro qashinka.\nWaxaan la shaqeynaynay iskaashi shirkad cusub oo New Zealand ah 'twiice' si aan u baarno mustaqbalka koobabka kafee ee la cuni karo, kuwaas oo dhadhankoodu yahay vanilj iyo waxyaabo aan caddeyn u lahayn. Koobabku wax weyn ayey u noqdeen macaamiishii isticmaalay kuwan oo weliba waxaan u isticmaalnay koobabka sidii maddiibadaha macmacaanka, ”ayay tiri Ms Chave.\nJamie Cashmore oo ah aasaasaha 'twiice', Jamie Cashmore ayaa sheegay in koobabka la cuni karo ay door weyn ka ciyaari karaan muujinta adduunka in qaabab cusub oo casri ah oo wax lagu soo rido la gaari karo.\n“Waa wax laga argagaxo in Air New Zealand ay nagala shaqeeyso si aan u tusno macaamiisheeda iyo adduunka in yar oo ka mid ah caqliga iyo hal abuurka Kiwi ay runtii saameyn togan ku yeelan karto deegaanka iyadoo isla markaasna aan siineyno khibrad macmiil oo aad u fiican oo dhadhan fiican leh , ”Ayuu yidhi Mr Cashmore.\nMr Cashmore wuxuu leeyahay 'twiice' wuxuu ka shaqeynayaa fidinta noocyadeeda kala duwan ee maacuunta, wuxuuna rajeynayaa inay soo saaraan badeecooyin cusub sanadka soo socda.\nTijaabada koobka 'twiice' ee la cuni karo waxay taageertaa Air New Zealand oo dhawaan loo badalay koobabka dhirta ku saleysan ee saaran dhamaan diyaaradaha iyo meelaha lagu nasto. Koobabka dhirta laga sameeyo waxaa laga sameeyaa warqad iyo galley halkii laga isticmaali lahaa caag, taas oo awood u siinaysa in koobku ku burburo isku-darka ganacsiga. U wareegida koobabka dhirta ku saleysan ayaa la filayaa inay ka horjoogsato ku dhowaad 15 milyan oo koob inay tagaan qashin-qubka sanadkiiba. Shirkadda ayaa sidoo kale ku dhiirrigelinaysa macaamiisha inay la yimaadaan koobabkooda dib loo isticmaali karo ee saaran diyaaradaha iyo qolalka ay fadhiyaan.\nMs Chave ayaa sheegtay in shirkaddu ay sii wadi doonto tijaabinta koobabka kafee ee la cuni karo ee 'twiice's' isla markaana ay la shaqeyn doonto shirkadda iyo la-hawlgalayaasha kale si ay u sahamiyaan fursado ballaadhan oo ka dhigi kara wax-soo-saar muddo-dheer u leh shirkadda.


Cabdiraxmaan Cabdishakur: Ma aqbalsani go’aanka Maxkamadda Racfaanka - Caasimada Online\nHome Warar Cabdiraxmaan Cabdishakur: Ma aqbalsani go’aanka Maxkamadda Racfaanka\nCabdiraxmaan Cabdishakur: Ma aqbalsani go’aanka Maxkamadda Racfaanka\nMuqdisho (Caasimadda Online) – Siyaasiga mucaaradka ah Cabdiraxmaan Cabdishakur Warsame oo shir jaraa’id ku qabtay xarunta xisbiga Wadajir ayaa sheegay in aanu aqbaleyn go’aanka maxkamadda racfaanka ee safaradda looga mamnuucay, lagu amray in la sii wado baarista dacwadiisa muddo 90 cisho ah isaga oo intaasi raaciyay in arrinkan ay tahay fursad xeer ilaalinta loo siiyay in ay soo dhoo-dhoobaan eedeymo been-abuur ah.\nMudane Cabdiraxmaan Cabdishakur waxaa go’aanka ku tilmaamay mid siyaasadeysan, oo la doonayo in isaga lagu sumcad dilo, lagu xakameeyo dhaq-dhaqaaqiisa iyo hankiisa siyaasadeed, isaga oo cambaareeyay waxa uu ugu yeeray ciqaab wadareed loo geystay qareenno diiday in ay u doodaan.\nSiyaasiga Shakur waxaa uu wax lala yaabo ku tilmaamay sida madaxda dowladda iyo garsoorka isaga indho-tireen weerarkii lagu soo qaaday xarunta xisbigooda iyo dilkii goobtaasi ka dhacay.\nMar uu ka hadlayey go’aanka ay maxkamadda gaartay waxaa uu sheegay in ay ka dhigan tahay in mugdi gashay sareynta sharciga, isaga oo madaxda dowladda ku eedeeyay aabulka dilal qorsheysan iyo maxkamadeynta siyaasiyiinta mucaaradka ah.\nSiyaasiga Warsame waxaa uu soo qaatay in laga gaari-doono maalin lala xisaabtamo Xeer ilaalinta iyo madaxda dowladda .\nUgu dambeyntii Cabdiraxmaan Cabdishakur Warsame, Taageerayaashii ayuu u soo jeediyay in ay isdejiyaan, isaga oo u mahadceliyay odoyaasha dhaqanka iyo cid walba oo gacan ka geystay arrinkiisa.


Waxay ahayd hilaaddii 3 kal ka hor markii aan la kulmay arrin dhegahayga ku ugub. Waxay ahayd goor ay hadhkii ka foorarsatay. Goobtu waa magaalada Helsinki ee xarunta u ah waddanka Finland. Waxan soo galay dukaan dharka waaraadka iyo ka tolanba lagu iibiyo. Waxoogaa markii aan dhex mar-maray dukaankii ayaa mar keliya waxa is qabsady weesaaq, sawaxan,dur-duro, buuq iyo bulaan aad mooddo adhi iyo maqal isu horratay. Dhab ahaan dukaan hayeyaasha iyo macaamiishuba way dhibsanayeen dadkan sida basarka xun isu daba qaloombiyaya. Bal malee qayladii maqalku hayn waayey intay baaxad le'ekeyd ? Waa laba dumara oo Soomaaliyeed iyo laba ama saddex carruura oo yar-yar oo ay wateen. Wiil aad u yar oo da'diisu saddex iyo afar gu' u dhaxayso ayaa kolba dukaanka balllaadhan gees ka gees orod uu in badan xiisa u qabey isku cayn-taarinaya isagoo aan kala goyneynin qosol ay ray-rayn iyo riyaaqidi ku ladhan tahay. Anigu waxan ku maqanahay wiilka yar oo da' ahaan ay is le'ekaayeen wiilkayga. Tolow ma gurigaa in badan lagu hayey oo debed baan maalmahan loo saarin mise gaadhi carrureedkuu saacado ku dabranaa oo tamartii ku kaydsantay ayuu dhabaabaco iyo orod ku luminayaa? Tolow farxadda iyo qosolka hooyadii iyo aabbihii ma ugu magac dareen oo Farxaan ma u bixiyeen? waa weydiimo aan iskula faqayey aan se jirins meel fog. In kastoo, cabbaar, shaqaale iyo macaamiilba la dhego barjoobey haddana carruur cid waliba waa u dulqaadataaye looma sii fiirsan.\nMar dambe ayuun baan maqlay "Abu -cubeyd, Abu-cubeyd hooyo kaalay oo soo noqo!" Yaabay oo amankaagay. Marna hoos baan u qoslay marna shishaan u qiirooday. Mar hoos baas baan u qosloo gabadhu waxan ay inankeeda ugu yeedhayso ee ay magaca u haysato ayaan ku qoslay. "Abu-cubeyd " waa eray af carabi ah haddii aan ku macneeyana waa " Cubeyd Aabbihii." Carabtaa waxay caado u leeyihiin in ay mararka qaarkood ay waalidku naanays ka dhigtaan ama isu bixiyaan mid ka mid ah ubadkooda. Ummu kaltuum( kaltuum hooyadeed), Abu-hamsa( Hamse aabbihii) iwm. Abu-cubayd wuxu la mid noqonayaa " Cubayd aabbihii ama kii isagu Cubeyd dhalay." Haddaba marwadii inankeeda u yeedhaysey waxay lahayd " Cubeyd kii dhalayow, Cubeyd aabbihiiyow." Waxa is weydiin mudan carabi jacaylkan kellifey in ilma yar magaciisu noqdo aabbe isagu wax dhalay. inay "Farxaan" isaga bixiyaan bay ahayde aqoon darraa u addoomaysay af iyo dhaqan aanay u dhalan.\nMar baan haddaba shishe u qiirooday oo maankaygii iyo maskaxdiiba ciil awgii dhul kale iila dhoofeen. Mar baan ku dhawaadey inaan marwada u caqli celiyo haddana billaa yood bad gashaa ayaan isku seeteeyey. Araarta iyo hordhaca aan halkaa ku dabro oo u soo jeesto abbaartayda qormada. Qoraalkan waxan qotimo uga dhigayaa qodobban soo socda:\nWax goynta (qiimaha) afka, weerarka lagu af gembiyayo ama lagu minja xaabinayo afka Soomaaliga iyo dib u soo noolayntiisa.\nWax goynta afka\nSoomaalidaa waxay ku maah-maahdaa " Xooluhu urtay isku gartaan dadkuna afka." Haddii aad kor-ka-xaadiso maah-maahdan iyada ah oo aanad hoos ugu sii dhaa-dhicin murtida gunteeda yuururta waxaad isugu war celinaysaa " dee waa run oo dadkuna way hadlaan xooluhuna way is ursadaan marka midba midka kale doonayo inuu aqoonsado ama garto." Inkasta oo maa-maahdan loo adeegsado badanaa tusaale ahaan marka qof lagu dhaliilayo is caddayn la'aan ama is muujin la'aan ka dib markii mad-madow galay aqoonsigiisa tolniimo, abtirsimo iyo ta qofnimo, haddana murtidani intaa way ka gun dheer tahay. Af-tahanka murtidan yidhi wuxu ula jeedey in dadku adeegsiga afkiisa uu u dhashay si wanaagsan ugaga gun gaadho furdaaminta waxa kala gala ama dhex mara, si mug leh ugaga dhergo war-doonkiisa isla markaana deeqsiin karo odhaahdiisa dhegaha dadka kale. Taa waxa marag iyo markhaati uh maah-maahahan: " Wadaa hadlaaba heshiiye" iyo " Nin afle ayaa abaar ka baxa." Bal u fiirso maah-maahda dambe oo xusuustaada dib ugu celi tagtada iyo soo jiraalka. Bal is weydii afka Soomaaligu qiimaha uu lahaan jirey iyo wuxu goyn jirey. Waxad is weydiisaa wax kale iska daayoo sida uu noloshaada uga mid ahaa iyo sida uu u dhaxal wareegey ee loogu dooriyey mid aanad ka haqab la'ayn oo lagu baray si laguugu gumeysto oo aanad uga xoroobin.\nNin soomaaliyeed oo aftahan aan geedka garta lagu qaadayo cidi ka bar-bar hadli jirin dadkana waasiin jirey gartooda ayaa berigii dambe inkaari ku dhacday oo mar keliya la arkay isagoo afkiisii qalloocday ama dhinac u jan-jeedhsamay. Markii la waydiiyey waxa afka qalloociyey ayuu wuxu ku jawaabey: " Adeer, afku afkuu eeday" taas oo uu ula jeedey karaahiyadii iyo inkaartii afkiisu u soo jiidey ee uu dadka uu xaqooda waasiiyey ka galabsaday. Bal eeg sida afka looga wada hadli jirey ee aan cidina cid uga daba hadli jirin sida ku cad maah-maahda tidhaahda " Gar dabadeed, gii-giida nacay" oo loola jeedo inay liidnimo tahay in laga dabo hadlo gar dhammaatay oo la gooyey. Nin soomaaliyeed baa lagu yidhi " hebelow inankaagii gartii waa laga helay" markaasuu weydiiyey " oo garta ha laga helo e ma yeelay oo ma qaatay gartii la guddoomiyey?" " haa oo wuu yeelay" " allow ma igu bannaanyahy, iga dhalay kaasi " ayuu ninkii inanka dhalay ku jawaabey isagoo ku faanaya ragannimada wiilkiisa. Waxaas oo dhami waxay ku dhisnaayeen aqoonyahannimada af-soomaaliga iyo xer-beegtinnimada. Qofka aan af-soomaaliga si fiican u aqoonna ceeb iyo cay buu la kulmi jirey marka foodda laysku daro fagaarayaasha haasaawaha.\nAbaar ka bixi meysid ilaa iyo inta aad afkaaga dib ugu noqonaysid. Abaar ka biximeysid inta aad af aan dhaqankaagu higaadin aqoon iyo wax barasho u adeegsanaysid. Waa la baran karaa oo aad bay u fiican tahay in la korodhsado afaf iyo dhaqammo kala duwan, ha yeeshee bal marka aad baratid af aan dhaqankaaga in yarna ka higgaadineyn ee aad haddii aad adigu ku turjumi lahayd dhaqanka dalkaaga aad biyo yarood laftigaagu ka tahy afkii iyo dhaqankaad u dhalatay sidaad uga baxaysaa abaarta hor-u-mar la'aaneed ee hagaasisay dalkaad wax is tidhi u baro. Bal eeg waddammada adduunka ugu hor-u-marka iyo aqoonta badan dhammaantood waxay meel mariyeen oo adduunka ka dhaa-dhiciyeen afafkoodii. Waxay kaa dhaa-dhicinayaan afkayga baro markaasaad barwaaqo tiimbanaysaaye. Haddaba maah-maahdu halkaas ayay daarran tahay runtuna waxay ku gebo-geboobaysaa "Nin afle ayaa abaar ka baxa"\nAqoon-yahanno ku talax tagtay aqoonta barashada abuurta i duunka hoose ee nafta( Psychology) ayaa baadhitaan ay sameeyeen muujiyey in carruurta afkooda hooyo ka haqab la'i ay aad iyo aad ugaga horreeyaan wax barashada kuwa aan iyagu wax badan ka aqoon afkooda hooyo. Arrinka meesha ku jiraana waxa weeye in ilmaha yar ee afkiisa hooyo hodanka ku ihi uu markiiba si toos ah eray kastoo qalaad ugu af-ceshanayo( turjumanayo ) afkiisa hooyo ka dibana uu ogaanayo macnaha waxaasi leeyahay ama uu yahay halka ilmihii kale ee yaraa ay muddo ku qaadanayso inuu garto macnaha waxan afka qalaad loogu sheegay.\nWaxa kale oo jirta in aqoon baadhis kale oo la sameeyey iyaduna tilmaantay in " sababta qofku uu qof kale ujeeddo la'aan u af lagaadeeyo ama u caayaa tahay iyada oo qofkan caytamayaa aanu ka dheregsanayn afka ay qofka kale markaa ku wada hadlayaan.\nWaxan taa marag ma doon uga dhigayaa, akhristow, dhacdo aan ogaalkeeda u soo joogey. Goobtu waxay ahayd magaalada "Linkoping" ee dalka Iswidhan (Swden ) ammintuna waa hadhkii. Waxa makhaayad bunka iyo quraaca laga iibsado ka fuley oo horteeda taag taagan laba doob oo dan-laawayaal Soomaaliyeed ah. Makhaayadda dan ugamay tegine salkii iyo badhidii baa ku daaley dabadeedto debadda ayay waqtigii ay ilaa sagaalkii arooryo ay dilayeen immikana kusii dhaawac tirayaan. Iyagoo toro-rog isla baacinaya ayaa mar keliya waxa mudh ku soo yidhi doob kale oo isagana ay waqtiga isla il daran yihiin oo meel allaale iyo meel uu qabto garan la'. Isagoo aan niminkii nabdaado iyo salaan midna la gaadhin ayuu hadal-tiradii dhinaciisa ka toocsaday. Mid ka mid ah labadii doob ee meesha iyagu hore u yuub-yuubnaa ayaa ku yidhi " Waar dadka uun baad sida caydhka daf soo tidhaahdaaye sheekada hannaga jiidhin." Haba odhan lahaydaa! Mar keliya ayay ninkii cusbaa ee nimanka kale meesha ugu yimi shalay maahee dorraad ka tagtay. Wax bog iyo baabaco leh oo taag iyo maaro u helaa la waayey. Iyadoo laysla il daran yahay oo labadii nin lagu kala dhex jiro oo rag kalena isugu yimi ayaa mid ka mid ah labadii nin ee hore meesha loogu yimi bahal qosol ah la jeestey. Markii la weydiiyey waxa uu ku qoslayana wuxu ku warceliyey " Waxan ku qoslayaa labadan nin waxa afka isu geliyey iyo sida aan midna eed u lahayn. Labada nin waxa afka isu geliyey is af-garasho la'aan. Aan ku horreeyee hebel markuu lahaa sida " caydhkaad daf na soo odhanaysaa" wuxu u jeedey sida roobka jaadkiisa(noociisa) caydhka loo yaqaan. Hebel markii oo arrintaa ka cadhoodayna wuxu ka cadhooday af-lagaadadaa reerkooda lagula kacay." "Reer maxay ah oo waar ninku waxan uu imminka ka sheekaynayaa waa maxay dee? ayuu soo tuuray ninkii erayga "caydh" lagu haystey. " Caydh ama Cayr waa qolo ama reer Soomaaliyeed ninkan aad erayga ku tidhina wuxu ku abtirsadaa reerkaa" ayuu ninkii saddexaad yidhi. Labadii nin halkaas ayaa lagu kala bad-baadiyey oo gacmaha laysugu saaray iyadoo ilaahay ka sakow uu shimbir u noqday ladqabayntooda ninkii saddexaad ee la joogey.\nBal u fiirso oo is bar-bar dig dhacdadatan gaaban ee dusha qoran iyo maah-maahihii iyo cilmi baadhistii aynu hore u soo xusnay. Waxad is weydiisaa aqoonta ninka saddexaad wax ku kala furdaamiyey ma mid isaga la dhalatay baa mise waa aqoon af-soomaaliyeed? Dhinac markaad sheekadan ka eegto waxad is odhanaysaa labadan nin waxa afka isu geliyey waa labada shibbane ee " Dh" iyo " R" waayo labada nin mid wuxu yidhi " Caydh" isagoo u jeedey roobka noociisa caydhka loo yaqaan ninka kalena wuxu u qaatay qabiilkiisa " Cayr." Anigu haddaba, in kastoo ay taasi jirto, waxan rumaysanahay in fidmadu ka aloosantay aqoon darrida dadka soomaalida badankooda af-soomaaliga ka haysata. Qofka dhawaaqiisu( accent) wuxu noqon karaa mid ka duwan ka ku nool gobol iyo degaan kale oo soomaaliyeed sida xir iyo xidh, gar iyo gadh, cayr iyo caydh balse haddii af-soomaaliga qofku hodan ku yahay dhibaato malaha taasi waxaana caddayn kuugu filan sidii fududayd ee uu af-soomaali yaqaanku ku kala hirey nimankii Ra'da iyo Dha'da isu cabbaystay. Dhanka kale markaad ka eegto, soomaalidan isa sudhantay ee isku murugtey ee is af-garan la' waxad is odhanaysaa waar malaha af-soomaaliga ayaaney si uga wada haqab la'ayn. Waxan xasuustaa isla makhaayaddaa iyada ah ee mashaqadani ka dhacday in nin oday ah iyo nin kale isku jareexeeyeen. Mid ka mid ah ayaa wuxu ku yidhi kii kale " waar maxaan kaala hadlaa af-soomaaligaba waxad ka taqaan intaan af-iswedhishka ka aqaanne." oo af-iswedhishka intaad ka taqaannaa? ayuu kii kale weydiiyey saaxiibkii. " Dee wax aan boqol eray ka badnayn baan isku cayn iyo bayd gooyaa oo haddana waa la i af-gartaa adiguna maantoo dhan boqolkaa eray boqolkoodii baad maalin walba isu kay daba marinaysaa markaasaan anna heedaa uun ku hayaa. Ayaan daranaa qof maalin kasta warka ka guraya qof aan isaguba garanayn waxa uu ka sheekaynayo." Waxa laga yaabaa in ninkii garan waayey " caydh" inuu afka iswidhishka aad u shubay barashadiisa iyo ka meel-gaadhiddisana u tafa xaytey, wacnaanse lahaydee isaga oo marka hore kiisa ka dherga illeen waxa sugaya xil kale oo ubadkiisu ugu horreeyo e.\nWaxaan filaya in laga doodi karo fikrada ah �Afsoomaliga maxaa loo yasayaa?�\nArrintaasi ma dhabbaa? Inteese- in la�eg ayaa lagu gumaystaa?\nDhaqan dad leeyahay sideedaba waxa bedela dhaqan kale oo ka madax taagan. Dhaqankaa qalaadood wuxu ka soo galaa dhqankii degaanka ahaa meelo badan oo uu AFKU ugu horreeyo. Af-soomaliga waxa hagaasiyey laba dhaqan oo ku dhisnaa xidhiidh iyo gumeysi. Berigii af-soomaaliga la qoray ayaa dad badani yidhaahdeen wax barashadii waa la baabi'yey oo ingiriisidii iyo afafkii kale ayaa wanaagsanaa. Waxad halkaa ka garanaysaa sida maanka iyo maskaxdaba loogala wareegey ee loogu cambariyey afaf kale looguna cadhheeyey koodii ay ku dab iyo reer keeneen.\nWaxase taa ka daran garasho xumada kelliftey in laysku lammaaneeyo diinta iyo af-carabiga. Waxad mooddaa in haddii qofku eray-bixinta iyo magacyadab af-carabi ka dhigo uu mudnaan dheeraad ah if iyo aakhiraba mutaysanayo. Bal u dhug yeelo magacyada cusub ee ay ka mid yihiin abu-mansuur, sumaya, naasiriin, abu-zeynab iyo qaar kaloo badan. Bal u fiirso magac-bixinta meheradaha iyo ganacsatada sida: Al-barakaat, al-mustaqbal, al-amal, al-fatuud, al-fataad iwm. Waxad is odhanaysaa bal cabbaar waxad dhegeysataa muxaadaro wadaad soomaali ahi jeedinayo. Waxa dhegahaaga ka badanaya oo uu wadaadkaas isaga ahi adeegsanayaa erayo af-carabi ah sida: Waxa arrintaa ka ratibmaya, ficliyan waxay taasi riddiyaysaa, iyo kuwo kale oo ka daran. Markaad u sii fiirsato waxad is odhanaysaa tolow wadaadku ma arday jaamacad diineed dhigata oo la garanaysa hadalladan gaa-gaaban ee af-carabiga ah ayuu cashar u jedinayaa. Maya, maaha arrintu sidan ee waxajira saddex wax oo is huwan kuwaas oo kala a) aqoon darro ku habsatay habka wax loo dhigo ama dad wax looga dhaa-dhiciyo b) aqoon darro kale oo naafaysay fahamka diinta iyo c) Kalsooni darro aanu dadka badankiisu ku kalsoonaan karin wax ku goosiga waxa uu asal u leeyahay.\nMararka qaar baad waxad is weydiinaysaa waar ma af-soomaaliga laftigiisaa dembi ah illeen waxani waa yaabe? Af-soomaaligu dembi maaha ee kii ka taga ee lumiya ayaa runtii u dhitin doona. Aqoon-yahannadii diinta islaamka ee hore waxay aad u baran jireen suugaanta (adabka) tusaale ahaan imaamu shaafici (raximuhu allaah) wuxu ahaa mid ka mid ah ragga diinta ka sakow ku caan baxay xeel-dheerida suugaanta waxaanu ahaa maanso-yahan.\nQiimaha magaca iyo meel ku saabsanaantiisa\nWax walba inta aanay ishu arag ayaa la sii qiimeyn karaa. Qiimayntaasi waxa gooya ee ugu weyni waa magaciisa, noole iyo ma noole kuu doono ha ahaadee. Soomaalidaa isku habaarta " Magacaa be' '" isga oo aan habaarkani sidaa u sii ridneyn oo loo adeegsado canaan iyo dhiirri gelin. Haddaad si kale u qeexdo odhaahdan waxay noqonaysaa qofka sharaftiisu waxay ku xidhan tahay magaca iyo xanta laga hayo oo isku lammaan. Soomaalidu markay ka faantay ee ay iska xambaaratay magacyo iyo naanayso aanay wax allaale waxay yihiin aan la garanayn magacoodii baa ba'ay.\nMagacyadu intooda badani waxay ku fadhiyaan dhacdo tilmaaman ama meelaysan tusaale ahaan reerku markuu guuro ee uu hayaamo inanka dhasha inta aan la deggin waxa loo bixin jirey "hayaan." Inanka dhasha habeen reerku guurid u lallabtay dabadeed loo baajiyey guuriddii oo loo negaadey awgii waxa loo bixin jirey "Nageeye." Waqtiga roobka sidoo kale " Rooble", haddii uu ku dhashay xaalad adag oo hooyadii iyo isagaba la soo deristey wiilka " Ayaanle" ayaa loo bixin jirey gabadhana "Ayaan", haddii uu fiid caweys ama fiid dhasho "Cige", haddii reerku gabadh u ciidamisa u baahnaa oo gabadhi u dhalato " Xaabeeya" iyo kuwo kale oo aan la soo koobi karin.\nBal is weydii magaca khadiija macnihiisu wuxu noqonayo. Ilahay jannada ha dur-duursiiyee, magaca khadiija waxa lahaa afadii Nebiga Calayhi salaatu wa salaame. Haddaba "Khadiija" waxa carabtii hore u bixin jirtey gabadha aan ku dhalan dhammays ee ku dhalata muddo ka yar inta caadiga ah, halka wiilkana loo bixin jirey " Khudeyj" oo ah halka aynu innaguba u bixinno wiilka muddada yar ku dhasha "Dhicisow."\nDib u soo nooleynta af-soomaaliga\n" Weel gun buu ka tolmaa " afka soomaaliga haddii la doonayo in uu dib u soo noolaadana waa inuu ka soo bidhiiqaa jirridda. Aan ka badheedho e kuwa ay hurran tahay taladu inta aanay gabaabsi noqon waxa ugu horreeya waalidka. Waalidka waxa faran inay carruurtooda ku ababiyaan dhaqanka afkooda, ula baxaan magacyo af-soomaali aan badhxanayn ah kulana sheekaystaan afka ay u dhasheen iyagu. Qolada war-baahinta ama saxaafadda la magac baxday ee bbc-du u horrayso waxan kula talin lahaa haddii hunguri idiin geeyey inaad war baahin wakiil soomaalida uga noqotaan meherad kale doonta oo u banneeya dadka inta afka tixdiisa iyo tiraabtiisaba taqaan ee dadka iyo dhallaanka soo korayana wax taraya. Culimada qiiraysan ee jis cammuhu ku qarxayna waxan odhan lahaa markaad afkiinna ka haqab beeshaan ayaa dadkuna wacdigiinna ka dhergeyaa ee bal dib isula faqa oo joojiya carab iska yeel-yeelka ogaadana in ilaahay abuur walba markuu si goonni ah u unkay uu soo raaciyey aqoonsigeeda oo uu afku ugu horreeyo. Qofka taa diidan ee isku loohaya meel aanu ku af-tirsan wuxu ka dhigan yahay sidii qof geed xididadiisii uu lahaa ka jar-jaraya oo ku tolaya xididdo geed kale laga soo amaahday.\nWaxa kale oo aan culimada kula talin lahaa bal isku daya inaad diinta barataan waayo qofku markuu wax sii korodhsadaba khalad uu dhex dabbaalanayey ayuu ogaadaa markaasuu ka baxaa. Ninkii la odhan jirey Malcom X (ilaahay ha u naxariistee) ee maraykanka madow ahaa markii ugu horreysey ee loo laqimay diinta islaamka isagoo jeelka ku jira waxa iskaga khaldamay nacaybka gumeysigii caddaa uu u qabey iyo diinta islaamka. Beryo ka dib markii uu aqoon korodhsi iyo barasho diimeed ugu kicitimay rugtii diintu ka soo if-baxday ee uu soo xajiyey arkayna malyanno dad ah oo midab iyo magac midna aan wadaagin oo walaaltinnimo ku wada dawaafaya xaramka waxa keliya ee isu keenayna ay tahay diinta, ayuu beddeley markiiba aragtidiisii hore. Haddaba inta aydaan xas iyo qodxo jibaaxin af-carabigu diin ma ahee waa luqade dadkiinna afkooda kula hadla. Bal is weydii ujeedada ka dambeysey ilaahay ha u naxariistee Sheekh Yuusuf kownayn markuu higgaadda quraanka dadka ku barayey "Alif la kor dhabey alif la hoos dhabey alif laa godan" ee ay bar-bar orodday higgaad carbeedda " Afatxa aa, Ikisra ii uduma uu." Waa wax lala yaabo waxa qofka ku kellifaya isagoo afkisa wax ku higgaadsan kara inuu is canda dowlo oo uu midiidin isaga dhigo cid kale daba cararkeeda. Waxa hadal igaga idil yahay dadyahow hays badina wax aan ilaahay idin badine isla yaaba laanta aad saaran tihiinna haysla goynina xididdadana haw siibina dhaqanka iyo afkiinnan sii galbanaya ee ku tuntuunsada intay goori goor tahay.


Soo dejisan PowerISO 7.5 iyo 7.3 – Vessoft\nWindowsCD & DVD & USB gaariGubasho CD & DVDPowerISO\nQeybta: Gubasho CD & DVD\nBogga rasmiga ah: PowerISO\nPowerISO – software awood leh in ay la qaabab image weyn ee saxanno shaqeeyaan. software The awood u furo, gubi, abuuro, edit, cadaadin, sir, kala, diinta images galay qaabab kale oo korto drive a dalwaddii. PowerISO waxaa loo isticmaalaa in la abuuro saxannada boot iyo drives flash si loo soo dajiyo nidaamka qalliinka iyo bilowdo kombiyuutarka. Sidoo kale PowerISO waa inay awoodaan inay Cudarada galay qolof nidaamka qalliinka. PowerISO leedahay interface ah dareen leh oo si sahlan loo isticmaali.\nTaageerada qaababkan caanka ah ee images disc\nshaqeynta balaaran halka la files ka shaqeeya\nKordhaya on drive a dalwaddii\nAbuurista saxannada boot iyo drives flash\nSoo dejisan PowerISO\nFaallo ku saabsan PowerISO\nPowerISO Xirfadaha la xiriira\nAgabka awood leh in ay ka shaqeeyaan iyada oo qaabab image kala duwan ee CD iyo DVD. Sidoo kale software ka taageertaa Abuuridda sidayaal xogta bootable.\nsoftware multifunction The si ay u qoraan iyo edit saxanno ah. software waxay leedahay Tilmaamo badan oo dheeraad ah si ay ula xogta saxanno shaqeeyaan.\nBDtoAVCHD – softiweer waxaa loogu talagalay in loogu badalo Blu-ray disk-yada iyo faylasha HD MKV qaab AVCHD iyadoon tayo la lumin oo gacanta la dhigo cabirka si loogu keydiyo xogta diskiyada yar-yar.\nsoftware waxaa loogu talagalay in nuqul DVD-by siyaabo kala duwan oo taageero ka heerarka casri ah si ay u garab ilaalinta naqilkii.\nMacaamiil caan ah ayaa ku soo biiraya wada hadalka. Noocaanku wuxuu leeyahay qaabab gaar ah oo loo adeegsado shabakadaha bulshada.


Garoonka Dayuuradaha Kismaayo oo loogu magac darayo Sayidkii (Dood ka taagan) | Hadalsame Media\nHome Wararka Garoonka Dayuuradaha Kismaayo oo loogu magac darayo Sayidkii (Dood ka taagan)\nGaroonka Dayuuradaha Kismaayo oo loogu magac darayo Sayidkii (Dood ka taagan)\n(Kismaayo) 01 Maajo 2019 – Garoonka Dayuuradaha Kismaayo ayaa la sheegay in loogu magac darayo Sayid Maxamed Cabdulle Xasan, waxaana soo dhoweeysey Soomaali fara badan oo baraha bulshada adeegsata oo u aragta kacaan yahan u dagaallamay xorriyadda Somalia.\nGaroonka Kismaayo Airport ayaa hadda kaddib sida la sheegay noqonaya Sayid Mohamed Abdille Hassan International Airport iyadoo lagu sharfayo Sayidkii.\nSayid Mohamed Abdille Hassan ayaa la dagaallamay gumaystihii isagoo sameeyay ciidamadii la oran jirey Daraawiishta min 1899 ilaa 1920, isagoo 20 sano la dagaallamayay ciidamadii British-ka, Talyaaniga iyo Amxaarada.\nYeelkeede, isaga iyo ciidamadiisii Daraawiishta ayaa amaan iyo dhaliilba kala kulma shacabka Soomaaliyeed oo ay qaar u arkaan geesiyaal u dagaallamayay qaddiyad umadeed oo sharaf leh.\nHalka ay jiraan qaar kale oo Sayidka ku dhaliila inuu xoog dheeraad ah u adeegsan jirey qofkii ay xitaa aragti ahaan is khilaafaan iyo sidoo kale dhibaato ay ka tirsanayaan Daraawiishta oo xoolo badan ka qaadi jirey dadka shacabka ah, iyadoo la gaalaysiinayo qofkii diida. Qaar kale ayaa jira oo intaa kasii xag-jirsan oo qaba in qaybin iyo qabyaaladi ay ka muuqato suugaanta Sayidka.\nSayidka ayaa sidoo kale taallo looga dhisay magaalada Jigjiga oo haatan hoos tagta xukunka Itoobiya, taasoo ay dad badan oo waddani ihi ku tilmaameen mid aan u qalmin Sayidka oo si kastaba ahaa nin gumaysiga nebcaa isla markaana qadiyaddii uu u dagaallamayey ay koow ka ahayd sidii Soomaali ahaan lagaga xoroobi lahaa gumaysiga ay Itoobiya ka mid tahay.\nDad kale ayaa qaba in u magac bixinta hay’aadka dadwaynaha ay muhim tahay inay u dhoornaato DF Somalia, iyadoo la xeerinayo waxyaabo badan, iyadoo ay haatan socoto in garoon kasta uu maamul magacyo iskaga bixiyo.\nPrevious articleWaa maxay XAALAD DEG DEG ah, maxaa se ka ratibma?\nNext articleWARQADDII XORRIYADDA: Weligaa ma aragtay warqaddii uu Talyaanigu u qoray QM ee caddaynayey xornimada Somalia?